cyanic-selkie/wikianc huggingface dataset:
വജൈനൽ അഡിനോസിസ്
രോഗനിർണയം
വ്യത്യസ്‌തമായ എൻഡോമെട്രിയൽ ഗ്രന്ഥികളോട് ചേർന്ന് ക്ലിയർ-സെൽ അഡിനോകാർസിനോമ രോഗികളിൽ ഇത് കാണപ്പെടുന്നതിനാൽ ഇത് ചിലപ്പോൾ ഒരു അർബുദരോഗമായി കണക്കാക്കപ്പെടുന്നു.
കൂടുതൽ വായനയ്ക്ക്
വർഗ്ഗം:സ്ത്രീകളുടെ ആരോഗ്യം
ഹിപ്പോപ്പൊട്ടാമസ് പെന്റ്ലന്റി
നീർക്കുതിരകളുടെ മൺ മറഞ്ഞു പോയ ഒരു ഉപവർഗം ആണ് ഹിപ്പോപ്പൊട്ടാമസ് പെന്റ്ലന്റി. സിസിലിയിൽ നിന്നും ആണ് ഫോസ്സിൽ കിട്ടിയിടുള്ളത്. പ്ലീസ്റ്റോസീൻ കാലഘട്ടത്തിൽ ആണ് ഇവ ജീവിച്ചിരുന്നത്. ചെറിയ ഇനം നീർക്കുതിരകളാണ് ഇവ. ഭാരം ഏകദേശം 320 കി ഗ്രാം മാത്രം ആയിരുന്നു.
അവലംബം
വർഗ്ഗം:മൺ മറഞ്ഞു പോയ നീർക്കുതിരകൾ
പാലൂർ മഹാദേവക്ഷേത്രം
തത്തമംഗലത്തിനടുത്തുള്ള പേരുവെമ്പ് ഗ്രാമപഞ്ചായത്തിൽ പാലത്തുള്ളി എന്ന ഗ്രാമത്തിലാണ് ഈ മഹാക്ഷേത്രം
ശിവരാത്രി ഉത്സവം കൂടാതെ സമുചിതമായി ആഘോഷിക്കുന്നത് തുലാമാസത്തിലെ വാവാറാട്ട് മഹോത്സവം
ക്ഷേത്രം
കേരള വാസ്തുവിദ്യനുശ്രിതമായാണ് ഇവിടെ ക്ഷേത്രം പണിതീർത്തിരിക്കുന്നത്. ശോകനാശിനി പുഴ ക്ഷേത്രത്തിനറ്റുത്തുകൂടെയാണ് ഒഴുകുന്നത്. ശോകനാശിനി പുഴപോലെതന്നെ ഇവിടുത്തെ ക്ഷേത്രേശനും ശോകനാശനനാണന്ന് ഭക്തർ വിശ്വസിക്കുന്നു.
ശോകനാശിനി പുഴ
thumb|260px|left|പാലൂർ ക്ഷേത്രനടുത്തുകൂടി ഒഴുകുന്ന ശോകനാശിനി തമിഴ് നാട്ടിലെ ആനമലയിൽ നിന്നും ഉത്ഭവിച്ച്, തമിഴ് നാട്ടിലൂടെ ഒഴുകി അതിർത്തി കടന്നു കേരളത്തിലേക്ക് വരുന്ന പുഴയാണ് ശോകനാശിനിപ്പുഴ. കേരളത്തിലെ വലിയ നദികളിലൊന്നായ ഭാരത പുഴയുടെ പ്രധാന കൈവഴികളിൽ ഒന്നാണ് ശോകനാശിനിപുഴ. ചിറ്റൂർ പുഴയെന്നും കണ്ണാടിപുഴയെന്നും ഇത് അറിയപ്പെടുന്നു. പാലക്കാട് ജില്ലയിലെ ചിറ്റൂരിനും തത്തമംഗലത്തിനും ഇടയിലൂടെ ഒഴുകി പാലൂർക്ഷേത്രത്തിനല്പം മാറി ഭാരതപ്പുഴയിൽ ചേരുന്നു.
എത്തിചേരാൻ
പാലക്കാട് - തത്തമംഗലം റൂട്ടിൽ തത്തമംഗലത്തുനിന്നും രണ്ട് കിലോമീറ്റർ അകലെയാണ് പാലൂർ പനയൂർ മഹാദേവക്ഷേത്രം സ്ഥിതിചെയ്യുന്നത്.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:പാലക്കാട് ജില്ലയിലെ ക്ഷേത്രങ്ങൾ
ഹെലൻ തോമസ് ബെന്നറ്റ്
ഹെലിൻ തോമസ് ബെന്നറ്റ് (ജൂലൈ 5, 1901 - ഏപ്രിൽ 27, 1988) അരിസോണയിൽ ജോലി ചെയ്തിരുന്ന ഒരു ബാക്ടീരിയോളജിസ്റ്റും ബിസിനസുകാരിയുമായിരുന്നു. imgliish:Helene Thomas Bennett. അരിസോണയിലെ യുമയിൽ 1926-ൽ അവർ യുമ ക്ലിനിക്കൽ ലബോറട്ടറി തുറന്നു, ഇത് അരിസോണയിലെ രണ്ടാമത്തെ വലിയ മെഡിക്കൽ ലബോറട്ടറിയായി മാറി. 2011 ൽ അരിസോണ വിമൻസ് ഹാൾ ഓഫ് ഫെയിമിൽ മരണാനന്തരം അവളെ ഉൾപ്പെടുത്തി.
ജീവിതരേഖ
ന്യൂ മെക്സിക്കോയിലെ റാറ്റണിനടുത്താണ് ഹെലിൻ ആൽബെർട്ട തോമസ് ജനിച്ചത്, ജോൺ ബെർട്ടി തോമസിന്റെയും കാതറിൻ ഹെലന്റെയും (വെൻഡൽ) തോമസിന്റെ മൂന്ന് മക്കളിൽ മൂത്തവളായിരുന്നു. അവളുടെ പിതാവ് അച്ചിസൺ, ടോപേക്ക, സാന്താ ഫേ റെയിൽവേയിൽ എഞ്ചിനീയറായിരുന്നു. അവളുടെ അച്ഛൻ ഒരു റെയിൽവേ അപകടത്തിൽ മരിച്ചപ്പോൾ, അവളുടെ കുടുംബം കൻസാസിലേക്കും പിന്നീട് മിസൗറിയിലെ ജാസ്പറിലേക്കും മാറി. 1922- ൽ കൻസാസ് സർവകലാശാലയിൽ നിന്ന് രസതന്ത്രത്തിൽ ബിരുദം നേടി, തുടർന്ന് ബാക്ടീരിയോളജിയിൽ ബിരുദാനന്തര ബിരുദവും നേടി. 1926-ൽ അവൾ യുമയിൽ വന്ന് തോമസ് ലബോറട്ടറി സ്ഥാപിച്ചു. അവൾക്ക് കാലിഫോർണിയയിലെ എൽ സെൻട്രോയിൽ ഒരു ലബോറട്ടറിയും ഉണ്ട്.
അഡോറേഷൻ ഇൻ ദ ഫോറെസ്റ്റ് (ലിപ്പി)
1459-ന് മുമ്പ് കർമലൈറ്റ് സന്യാസിയായിരുന്ന ഫിലിപ്പോ ലിപ്പി ചിത്രീകരിച്ച ഒരു എണ്ണച്ചായാചിത്രമാണ് അഡോറേഷൻ ഇൻ ദ ഫോറെസ്റ്റ്. ഈ ചിത്രത്തിൽ കുത്തനെയുള്ള, ഇരുണ്ട, മരങ്ങളുള്ള മരുഭൂമിയുടെ അസാധാരണമായ പശ്ചാത്തലത്തിൽ കന്യാമറിയവും പുതുതായി ജനിച്ച നിലത്തു കിടക്കുന്ന കുട്ടിയായ ക്രിസ്തുവിനെയും ചിത്രീകരിച്ചിരിക്കുന്നു. ഇടയന്മാരോ രാജാക്കന്മാരോ കാളയോ കഴുതയോ ജോസഫോ ഈ ചിത്രത്തിൽ കാണപ്പെടുന്നില്ല. ഒരു സാധാരണ പ്രദേശത്തിൽ ഉണ്ടായിരുന്നേക്കാവുന്ന വിശദാംശ വിവരണങ്ങളുടെ മുഴുവൻ കണ്ണികളെയും ലിപ്പി ഒഴിവാക്കിയിരിക്കുന്നു. അദ്ദേഹം നിഗൂഢമായ രീതിയിൽ ചിത്രീകരിക്കുകയും അവ നിലനിർത്തുകയും ചെയ്യുന്നു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:ഫിലിപ്പോ ലിപ്പി ചിത്രീകരിച്ച ചിത്രങ്ങൾ
ഹെലൻ തോമസ് ബെന്നറ്റ്
ജീവിതരേഖ
1926-ൽ അവർ അഭിഭാഷകനായ റേ ക്രോഫോർഡ് ബെന്നറ്റിനെ വിവാഹം കഴിച്ചു, അവർക്ക് മൂന്ന് കുട്ടികളുണ്ടായിരുന്നു. 1944-ൽ അവൾ വിധവയായി.
റഫറൻസുകൾ
വർഗ്ഗം:ബാക്ടീരിയോളജി വർഗ്ഗം:വ്യവസായികൾ വർഗ്ഗം:1901-ൽ ജനിച്ചവർ വർഗ്ഗം:ജൂലൈ 5-ന് ജനിച്ചവർ വർഗ്ഗം:ഏപ്രിൽ 27-ന് മരിച്ചവർ വർഗ്ഗം:1988-ൽ മരിച്ചവർ
എയർ പ്യൂരിഫയർ
എയർ പ്യൂരിഫയർ അല്ലെങ്കിൽ എയർ ക്ലീനർ ഒരു മുറിയിലുള്ള വായുവിലെ മാലിന്യങ്ങൾ നീക്കം ചെയ്യുന്ന ഒരു ഉപകരണമാണ്. ഇവ സാധാരണ അലർജി, ആസ്ത്മ രോഗികൾക്ക് ഉപയോഗപ്രദം എന്ന രീതിയിലാണ് വിപണനം ചെയ്യപ്പെടുന്നത്. സെക്കന്റ് ഹാൻഡ് പുകയില പുകയെ ഇല്ലാതാക്കാനും ഇവ ഉപയോഗിക്കുന്നു. വാണിജ്യാധിഷ്ഠിത വർഗ്ഗീകരണത്തിൽ എയർ പ്യൂരിഫയറുകളുടെ നിർമ്മാണം തനിയെ പ്രവർത്തിക്കുന്ന ചെറിയ യൂണിറ്റുകളായോ അല്ലെങ്കിൽ വലിയ വാണിജ്യ സ്ഥാപനങ്ങളിലും കെട്ടിടങ്ങളിലും ഉള്ള എയർ കണ്ടിഷനിംഗ് സംവിധാനത്തിന്റെ ഭാഗമായോ ആണ്. പ്രഷർ സ്വിങ് അഡ്സോബ്ബറു കളോ മറ്റ് അധിശോഷണ പ്രക്രിയകളോ ആണ് ഇവയിൽ സാധാരണ ഉപയോഗിക്കുന്നത്.
ചരിത്രം
1830-ൽ അയഞ്ഞ കഴുത്തുള്ള തുകൽ കുപ്പായത്തോട് ഘടിപ്പിച്ചിരിക്കുന്ന ഹെൽമറ്റോടുകൂടിയ ഒരു ഉപകരണത്തിന്റെ പേറ്റന്റ് ചാൾസ് അന്തോണി ഡീനി നു ലഭിച്ചു. ഹെൽമറ്റിന്റെ പുറകിൽ ഘടിപ്പിച്ചിരിക്കുന്ന നീണ്ട തുകൽ നാളത്തിലൂടെ വായു എത്തിക്കുന്ന രീതിയിൽ ആണത് രൂപകൽപന ചെയ്തിരിക്കുന്നത്. ഒരു ചെറിയ കുഴലിലൂടെ നിശ്വാസവായു പുറന്തള്ളുന്നു.
1860-കളിൽ ജോൺ സ്റ്റെൻഹൗസ് വായുശുദ്ധീകരണത്തിനു മരക്കരി യുടെ ആഗിരണശേഷിയെപറ്റിയുള്ള രണ്ട് പേറ്റന്റുകൾ ഫയൽ ചെയ്തു (19 ജൂലൈ 1860, 21 മെയ് 1867). അത് ആദ്യത്തെ പ്രായോഗിക കൃത്രിമ ശ്വസനോപകരണത്തിന്റെ നിർമ്മാണത്തിനു വഴിതെളിച്ചു.
1940-ൽ അമേരിക്കയുടെ മാൻഹട്ടൻ പ്രൊജെക്ടിൽ വായുവിലെ ആണവവികിരണ ശേഷിയുള്ള മലിനീകരണവസ്തുക്കൾ നീക്കംചെയ്യാൻ ഉപയോഗിച്ചതിനു ശേഷം HEPA ഫിൽറ്ററുകൾ 1950-കളോടെ വാണിജ്യാടിസ്ഥാനത്തിൽ ഉപയോഗിച്ചുതുടങ്ങി. വർഗ്ഗം:വ്യാവസായിക വാതകങ്ങൾ വർഗ്ഗം:വൈദ്യശാസ്ത്ര ഉപകരണങ്ങൾ
പി.എം. സയീദ്
'''പി.എം. സയീദ്''' (1941 മേയ് 10–2005 ഡിസംബർ 18) മലയാളിയായ ഒരു രാഷ്ട്രീയപ്രവർത്തകനായിരുന്നു. ഇദ്ദേഹം ഇൻഡ്യൻ നാഷണൽ കോൺഗ്രസിലെ അംഗമായിരുന്നു. ഇദ്ദേഹം പത്തു തവണ ലോകസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്. ലക്ഷദ്വീപ് ലോകസഭാ മണ്ഡലത്തെയാണ് ഇദ്ദേഹം പ്രതിനിധീകരിച്ചിരുന്നത്.
ആദ്യകാലജീവിതം
ലക്ഷദ്വീപുകളിലെ ആന്ത്രോത്ത് ദ്വീപിലാണ് ഇദ്ദേഹം ജനിച്ചത്. മാംഗളൂർ ഗവണ്മെന്റ് ആർട്ട്സ് കോളേജ്, സിദ്ധാർത്ഥ കോളേജ് ഓഫ് ലോ മുംബൈ എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്.
രാഷ്ട്രീയജീവിതം
1967-ൽ തന്റെ ഇരുപത്താറാം വയസ്സിലാണ് ഇദ്ദേഹം ആദ്യമായി ലോകസഭയിലേയ്ക്ക് തിരഞ്ഞെടുക്കപ്പെടുന്നത്. ഉരുക്ക്, കൽക്കരി, ഖനി എന്നീ വകുപ്പുകളായിരുന്നു ഇദ്ദേഹം 1979–1980 സമയത്ത് മന്ത്രിയായിരുന്നപ്പോൾ ലഭിച്ചത്. 1993–1995-ൽ ഇദ്ദേഹം ആഭ്യന്തര മന്ത്രിയായിരുന്നു. ഉരുക്ക്, ഇൻഫർമേഷൻ ആൻഡ് ബ്രോഡ്കാസ്റ്റിംഗ് എന്നീ വകുപ്പുകൾ ഇദ്ദേഹം 1995–1996 കാലത്ത് കൈകാര്യം ചെയ്തു, 1998–2004 സമയത്ത് ഇദ്ദേഹം ലോകസഭയുടെ ഉപാദ്ധ്യക്ഷനായിരുന്നു. ഇദ്ദേഹം കോൺഗ്രസ് വർക്കിംഗ് കമ്മിറ്റിയിലും അംഗമായിരുന്നു.
1967 മുതൽ 2004 വരെ തുടർച്ചയായി പത്ത് തിരഞ്ഞെ‌ടുപ്പുകളാണ് ഇദ്ദേഹം ജയിച്ചത്. പിന്നീട് ഇദ്ദേഹം ഡൽഹിയുടെ രാജ്യസഭാ പ്രതിനിധിയായി. ഊർജ്ജമന്ത്രിയായിരിക്കുമ്പോഴാണ് 2005 ഡിസംബർ 18-ന് ഇദ്ദേഹം മരണമടഞ്ഞത്. 64 വയസ്സായിരുന്നു.
ഇദ്ദേഹത്തിന്റെ മകനായ മുഹമ്മദ് ഹംദുള്ള സയീദ് 2009 മേയ് 16-ന് ലോകസഭയിലേയ്ക്ക് തിരഞ്ഞെടുക്കപ്പെടുകയുണ്ടായി. ഇദ്ദേഹത്തിന് ഇരുപത്താറ് വയസ്സായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:1941-ൽ ജനിച്ചവർ വർഗ്ഗം: 2005-ൽ മരിച്ചവർ വർഗ്ഗം:മേയ് 10-ന് ജനിച്ചവർ വർഗ്ഗം:ഡിസംബർ 18-ന് മരിച്ചവർ
വർഗ്ഗം:ലക്ഷദ്വീപിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ‎ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:നാലാം ലോക്‌സഭയിലെ അംഗങ്ങൾ വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വുൾഫ് ചിൽഡ്രൻ
2012 ൽ പുറത്തിറങ്ങിയ ജാപ്പനീസ് അനിമേഷൻ ചലച്ചിത്രമാണ് വുൾഫ് ചിൽഡ്രൻ. ഇതിന്റെ സംവിധാനം നിർവഹിച്ചിരിക്കുന്നത് മമൊറു ഹോസോഡാ ആണ്.
കഥ
ചെന്നായ മനുഷ്യൻ ആയ പിതാവിന്റെ മരണശേഷം തന്റെ രണ്ടു കുട്ടികളെ വളർത്തുന്ന ഒരു അമ്മയുടെ കഥ ആണ് ഇത്.
അവലംബം
വർഗ്ഗം:അനിമേഷനുകൾ
സൈതാമാ
സൈതാമാ (ജാപ്പനീസ്: さいたま市, Saitama-shi, സൈതാമാ-ഷി) ജപ്പാനിലെ സൈതാമാ പ്രിഫെക്ചറിൻ്റെ തലസ്ഥാനമാണ്. 2021 ഫെബ്രുവരി 1 ലെ കണക്കനുസരിച്ച് നഗരത്തിലെ ജനസംഖ്യ 1,324,854 ആണ്.
പേര്
"സൈതാമ" എന്ന പേര് ആദ്യം വന്നത് സകിതാമ ജില്ലയിൽ നിന്നാണ്. ഉച്ചാരണം ആദ്യം- സകിതാമയിൽ നിന്ന് ഇപ്പോൾ- സൈതാമാ എന്നായി മാറി. ജപ്പാനിൽ ഹിരഗാനയിൽ എഴുതപ്പെടുന്ന ഏക പ്രിഫെക്ചറൽ തലസ്ഥാനമാണ് സൈതാമാ.
ഭൂമിശാസ്ത്രം
ലഘുചിത്രം|കാന്തോ സമതലം മധ്യ ടോക്കിയോയിൽ നിന്ന് 20 മുതൽ 30 കിലോമീറ്റർ വടക്കായി കാന്തോ സമതലത്തിന്റെ(Kantō Plain) മധ്യത്തിലാണ് ഈ നഗരം സ്ഥിതിചെയ്യുന്നത്. സൈതാമ പ്രിഫെക്ചറിന്റെ തെക്കുകിഴക്കായി സ്ഥിതി ചെയ്യുന്ന സൈതാമാ നഗരം സമുദ്രനിരപ്പിൽ നിന്ന് 20 മീറ്ററിൽ താഴെയുള്ള താഴ്ന്ന പ്രദേശങ്ങളും പീഠഭൂമികളും ഉൾക്കൊള്ളുന്നു, നഗര അതിർത്തിക്കുള്ളിൽ പർവതനിരകളോ കുന്നുകളോ ഇല്ല.
കാലാവസ്ഥ
ശരാശെരി ഏറ്റവും ഉയർന്ന താപനില ഓഗസ്റ്റിലാണ്- 26.4 ഡിഗ്രി സെൽഷ്യസും, ഏറ്റവും താഴ്ന്ന താപനില ജനുവരിയിൽ- 2.9 ഡിഗ്രി സെൽഷ്യസും ആണ്. ശരാശരി വാർഷിക മഴ 1408 മില്ലിമീറ്ററാണ്, സെപ്റ്റംബറാണ് അന്തരീക്ഷത്തിൽ ഏറ്റവും ഈർപ്പമുള്ള മാസം. ചൂടുള്ള വേനൽക്കാലവും മഞ്ഞുവീഴ്ചയില്ലാത്ത തണുപ്പുകാലവുമാണ് ഇവിടെ അനുഭവപ്പെടാറ്.
ഗതാഗതം
ഷിങ്കാൻസൺ അതിവേഗ ട്രെയിൻ ശൃംഖലയുടെ ഭാഗമായ ഓമിയ സ്റ്റേഷൻ, പ്രിഫെക്ചറിലെ ഏറ്റവും വലിയ റെയിൽ‌വേ ഹബ് ആയി പ്രവർത്തിക്കുന്നു. ലഘുചിത്രം|ഓമിയ സ്റ്റേഷന് രണ്ട് മണിക്കൂർ അകലെയുള്ള ഹനേഡ വിമാനത്താവളവും, നരിറ്റ അന്താരാഷ്ട്ര വിമാനത്താവളവുമാണ് ഏറ്റവും അടുത്തുള്ള പ്രധാന വിമാനത്താവളങ്ങൾ.
അവലംബം
വർഗ്ഗം:ജപ്പാനിലെ നഗരങ്ങൾ
കാളിഘട്ട് കാളി ക്ഷേത്രം
ഇന്ത്യയിൽ പശ്ചിമ ബംഗാളിലെ കൊൽക്കത്തയിലെ കാളിഘട്ടിലുള്ള കാളി ദേവതയ്ക്ക് സമർപ്പിച്ചിരിക്കുന്നഒരു ഹൈന്ദവ ക്ഷേത്രമാണ് കാളിഘട്ട് കാളി ക്ഷേത്രം. ഭാരതത്തിലെ ശക്തിപീഠങ്ങളിൽ പ്രമുഖമാണിത്.
കൊൽക്കത്ത നഗരത്തിലെ ഹൂഗ്ലി നദിയുടെ (ഭാഗീരഥി) പഴയതീരത്ത് ( ആദിഗംഗ ) കാളിക്ക് പവിത്രമായ ഒരു ഘാട്ട് (സ്നാനഘട്ടം) ആയിരുന്നു കാളിഘട്ട്. കാളിഘട്ട് ക്ഷേത്രത്തിലെ കാളീഘാട്ട് എന്ന വാക്കിൽ നിന്നാണ് കൊൽക്കത്ത എന്ന പേര് ഉരുത്തിരിഞ്ഞതെന്ന് പറയപ്പെടുന്നു. കാലക്രമേണ നദി ക്ഷേത്രത്തിൽ നിന്ന് അകന്നുപോയി. ഹൂഗ്ലിയുമായി ബന്ധിപ്പിക്കുന്ന ആദിഗംഗ എന്ന ചെറിയ കനാലിന്റെ തീരത്താണ് ഇപ്പോൾ ക്ഷേത്രം. ഹൂഗ്ലി നദിയുടെ യഥാർത്ഥ ഗതിയായിരുന്നു ആദിഗംഗ. അതിനാൽ ആദി (യഥാർത്ഥ) ഗംഗ എന്ന പേര് ലഭിച്ചു.
ഐതിഹ്യം
ചൗരംഗ ഗിരി എന്ന ദശനാമി സന്യാസി കാളിക്ക് അർപ്പിക്കുന്ന ആരാധനയുമായി കാളിഘട്ടും ബന്ധപ്പെട്ടിരിക്കുന്നു, കൽക്കട്ടയിലെ ചൗരിംഗി പ്രദേശം അദ്ദേഹത്തിന്റെ പേരിലാണ് അറിയപ്പെടുന്നത്.
ചരിത്രം
കണ്ണി=//upload.wikimedia.org/wikipedia/commons/thumb/0/03/Kalighat_Temple%2C_1887.jpg/220px-Kalighat_Temple%2C_1887.jpg|ഇടത്ത്‌|ലഘുചിത്രം| കാളിഘട്ട് കാളി ക്ഷേത്രത്തിന്റെ പെയിന്റിംഗ്, സി. 1887 15-ാം നൂറ്റാണ്ടിൽ രചിക്കപ്പെട്ട മൻസാർ ഭാസനിലും 17-ാം നൂറ്റാണ്ടിലെ കവി കങ്കൻ ചണ്ടിയിലും ഇതിനെ പരാമർശിച്ചിട്ടുണ്ടെങ്കിലും, ഇന്നത്തെ രൂപത്തിലുള്ള കാളിഘട്ട് ക്ഷേത്രത്തിന് ഏകദേശം 200 വർഷം മാത്രമേ പഴക്കമുള്ളൂ. 1809-ൽ സബർണ റോയ് ചൗധരി കുടുംബത്തിന്റെ രക്ഷാകർതൃത്വത്തിലാണ് ക്ഷേത്രത്തിന്റെ ഇന്നത്തെ ഘടന പൂർത്തിയാക്കിയത്. കാളി ഭക്തനായ സന്തോഷ് റോയ് ചൗധരി 1798-ൽ ഇന്നത്തെ ക്ഷേത്രത്തിന്റെ നിർമ്മാണം ആരംഭിച്ചു. നിർമാണം പൂർത്തിയാക്കാൻ 11 വർഷമെടുത്തു. റോയ് ചൗധരീമാർ ദേവന്റെ പരമ്പരാഗത രക്ഷാധികാരിയാണെന്നതിന്റെ വസ്തുതാപരമായ ആധികാരികത തർക്കത്തിലാണ്. കാളി ക്ഷേത്രത്തെക്കുറിച്ചുള്ള പരാമർശം ലാൽമോഹൻ ബിദ്യാനിധിസിന്റെ 'സംബന്ധ നിർനോയ് യിലും കാണാം. ഗുപ്ത സാമ്രാജ്യത്തിൽ വംഗയെ ഉൾപ്പെടുത്തിയ ചന്ദ്രഗുപ്തൻ രണ്ടാമന്റെ രണ്ട് തരം നാണയങ്ങൾ മാത്രമേ ബംഗാളിൽ നിന്ന് കിട്ടിയിട്ടുള്ളു. കുമാരഗുപ്തൻ ഒന്നാമന് ശേഷം ഗുപ്ത ഭരണാധികാരികൾക്കിടയിൽ ഏറ്റവും പ്രചാരമുള്ള നാണയമായി മാറിയ അദ്ദേഹത്തിന്റെ ആർച്ചർ തരം നാണയങ്ങൾ കാളിഘട്ടിൽ നിന്ന് കണ്ടെത്തിയിട്ടുണ്ട്. ഇത് ഈ സ്ഥലത്തിന്റെ പൗരാണികതയുടെ തെളിവാണ്.
ഷോഷ്ടി താല
ഏകദേശം മൂന്നടി ഉയരമുള്ള ഒരു ചെറിയ കള്ളിച്ചെടിയുള്ള ചതുരാകൃതിയിലുള്ള ബലിപീഠമാണിത്. മരത്തിന്റെ ചുവട്ടിൽ, ഒരു ബലിപീഠത്തിൽ ഷഷ്ഠി ( ഷോഷ്ടി ), ശീതല, മംഗൾ ചണ്ഡി എന്നീ ദേവതകളെ പ്രതിനിധീകരിക്കുന്ന മൂന്ന് കല്ലുകൾ ഇടത്തുനിന്ന് വലത്തോട്ട് സ്ഥാപിച്ചിരിക്കുന്നു. ഈ പുണ്യസ്ഥലം ഷോഷ്ടി താല അല്ലെങ്കിൽ മോനോഷ താല എന്നാണ് അറിയപ്പെടുന്നത്. 1880-ൽ ഗോബിന്ദ ദാസ് മൊണ്ടലാണ് ഈ ബലിപീഠം നിർമ്മിച്ചത്. ബ്രഹ്മാനന്ദ ഗിരിയുടെ സമാധിയാണ് അൾത്താരയുടെ സ്ഥാനം. ഇവിടെ എല്ലാ പുരോഹിതന്മാരും സ്ത്രീകളാണ്. ദിവസേനയുള്ള ആരാധനയോ ഭോഗ് (ഭക്ഷണം) വഴിപാടോ ഇവിടെ നടക്കുന്നില്ല. ഇവിടുത്തെ ദേവതകളെ കാളിയുടെ ഭാഗമായി കണക്കാക്കുന്നു.
നാഥ്മന്ദിർ
പ്രധാന ക്ഷേത്രത്തോട് ചേർന്ന് നട്മന്ദിർ എന്ന് വിളിക്കപ്പെടുന്ന ഒരു വലിയ ചതുരാകൃതിയിലുള്ള പ്ലാറ്റ്ഫോം സ്ഥാപിച്ചിട്ടുണ്ട്, അവിടെ നിന്ന് ചിത്രത്തിന്റെ മുഖം കാണാൻ കഴിയും. 1835-ൽ ജമീന്ദർ കാസിനാഥ് റോയ് ആണ് ഇത് ആദ്യം നിർമ്മിച്ചത്. പിന്നീട് പലപ്പോഴും നവീകരിച്ചു.
ജോർ ബംഗ്ലാ
കണ്ണി=//upload.wikimedia.org/wikipedia/commons/thumb/c/cc/Kalighat_1947.jpg/220px-Kalighat_1947.jpg|ലഘുചിത്രം| ക്ഷേത്രത്തിന്റെ സ്നാനഘട്ടം, 1947. ചിത്രത്തിന് അഭിമുഖമായുള്ള പ്രധാന ക്ഷേത്രത്തിന്റെ വിശാലമായ വരാന്തയാണ് ജോർ ബംഗ്ലാ എന്നാണ് അറിയപ്പെടുന്നത്. ശ്രീകോവിലിനുള്ളിൽ നടക്കുന്ന ആചാരങ്ങൾ നാഥ്മന്ദിറിൽ നിന്ന് ജോർ ബംഗ്ലാവിലൂടെ ദൃശ്യമാണ്.
ഹർകത്ത് താല
നട്ട്മന്ദിറിനോട് ചേർന്നുള്ള സ്ഥലമാണിത്, തെക്ക് ബലി (യാഗം) ഉദ്ദേശിച്ചുള്ളതാണ്. മൃഗബലികൾക്കായി രണ്ട് ബലിപീഠങ്ങൾ അടുത്തടുത്തായി ഉണ്ട്. ഹരി-കത്ത് എന്നാണ് ഇവ അറിയപ്പെടുന്നത്.
രാധാ-കൃഷ്ണ ക്ഷേത്രം
ശ്യാമ-രായ ക്ഷേത്രം എന്നറിയപ്പെടുന്ന ഈ ക്ഷേത്രം പ്രധാന ക്ഷേത്രത്തിന്റെ പടിഞ്ഞാറ് ഭാഗത്ത് ക്ഷേത്രത്തിനുള്ളിൽ സ്ഥിതി ചെയ്യുന്നു. 1723-ൽ, മുർഷിദാബാദ് ജില്ലയിലെ ഒരു സെറ്റിൽമെന്റ് ഓഫീസർ ആദ്യമായി രാധാ-കൃഷ്ണന്മാർക്കായി ഒരു പ്രത്യേക ക്ഷേത്രം സ്ഥാപിച്ചു. 1843-ൽ ഉദോയ് നാരായൺ എന്ന ജമീന്ദർ അതേ സ്ഥലത്ത് ഇന്നത്തെ ക്ഷേത്രം സ്ഥാപിച്ചു. 1858-ൽ സാഹ നഗറിലെ മദൻ കോലിയാണ് ഡോൾമാഞ്ച സ്ഥാപിച്ചത്. രാധ-കൃഷ്ണനുവേണ്ടി സസ്യാഹാര ഭോഗ് (ഭക്ഷണം) തയ്യാറാക്കാൻ പ്രത്യേക അടുക്കളയുണ്ട്. നിത്യവും ഇവിടെ അന്നദാനം നടക്കുന്നു
കുണ്ടുപുക്കൂർ
കണ്ണി=//upload.wikimedia.org/wikipedia/commons/thumb/e/ee/Kalighat_Temple_Tank.jpg/220px-Kalighat_Temple_Tank.jpg|ലഘുചിത്രം| കാളിഘട്ട് ക്ഷേത്രക്കുളം (കുണ്ടുപുക്കൂർ) ക്ഷേത്രത്തിന്റെ തെക്ക് കിഴക്ക് അതിർത്തി ഭിത്തിക്ക് പുറത്ത് സ്ഥിതി ചെയ്യുന്ന പവിത്രമായ കുളമാണിത്. കുളത്തിന്റെ ഇപ്പോഴത്തെ വിസ്തീർണ്ണം ഏകദേശം 10 കോട്ടകളാണ്. പണ്ട് അതിനെ വലുതായി 'കാക്കു-കുണ്ട' എന്ന് വിളിച്ചിരുന്നു. ഈ കുളത്തിൽ നിന്നാണ് 'സതി-അംഗ' (സതിയുടെ വലത് കാൽവിരൽ) കണ്ടെത്തിയത്. ഈ ചെറിയ കുളത്തിൽ / ടാങ്കിൽ മുങ്ങിയാൽ കുഞ്ഞിന്ര്  അനുഗ്രഹമായി ലഭിക്കുമെന്ന് വിശ്വസിക്കപ്പെടുന്നു. ഈ കുളത്തിൽ നിന്നുള്ള ജലം ഗംഗയുടേത് പോലെ പവിത്രമായി കണക്കാക്കപ്പെടുന്നു. തീർത്ഥാടകർ സ്നാൻ യാത്ര എന്ന് വിളിക്കുന്ന വിശുദ്ധ മജ്ജനവിധി പാലിക്കുന്നു..
ശുചീകരണത്തിനായി ഈ കുളം വറ്റിക്കാനായി പലതവണ ശ്രമിച്ചെങ്കിലും വൃഥാവിലായി. അത് ആദിഗംഗയുമായി ഭൂഗർഭ ബന്ധത്തിന് ശക്തമായ സാധ്യതയായി വ്യാഖ്യാനിക്കുന്നു.
കാളിഘട്ട് ക്ഷേത്രം ഒരു ശക്തിപീഠമാണ്
കാളിഘട്ടിലെ ക്ഷേത്രം ഹിന്ദുമതത്തിലെ ശക്തിമത വിഭാഗത്താൽ ഒരു പ്രധാന ശക്തിപീഠമായി കണക്കാക്കുന്നു. ശക്തിപീഠങ്ങളുടെ ഉത്ഭവത്തിനു പിന്നിലെ കഥയാണ് ദക്ഷയജ്ഞത്തിന്റെയും സതിയുടെ സ്വയം ദഹിപ്പിക്കലിന്റെയും പുരാണങ്ങൾ.
ബ്രഹ്മാവിന്റെ പുത്രനായ ദക്ഷൻ പ്രജാപതി അല്ലെങ്കിൽ ഹിന്ദുമതത്തിലെ ജീവജാലങ്ങളുടെ സംരക്ഷകൻ എന്ന് വിളിക്കപ്പെടുന്ന ഒരു പുരാതന സത്തയായിരുന്നു. അദ്ദേഹത്തിന് ധാരാളം പെൺമക്കളുണ്ടായിരുന്നു, അവരിൽ ഒരാളാണ് സതി, ആദിമ മാതാവിന്റെ അല്ലെങ്കിൽ ശക്തിയുടെ അവതാരം. കൈലാസ പർവ്വതത്തിലെ തണുത്തതും മഞ്ഞുവീഴ്ചയുള്ളതുമായ ഇടവേളകളിൽ താമസിച്ചിരുന്ന ശിവൻ എന്ന സന്യാസിയെയാണ് അവൾ വിവാഹം കഴിച്ചത്. ദക്ഷ രാജാവിൽ നിന്ന് വ്യത്യസ്‌തനായി, ശിവൻ പണമില്ലാത്ത മനുഷ്യനായിരുന്നു എന്നതിനാൽ ദക്ഷൻ വിവാഹത്തിൽ തത്പരനല്ലായിരുന്നു. കാലക്രമേണ, ശിവനെ ഒഴികെയുള്ള എല്ലാ ദേവന്മാരെയും ക്ഷണിക്കുന്ന ഒരു യജ്ഞമോ ആചാരമോ ക്രമീകരിക്കാൻ ദക്ഷൻ തീരുമാനിച്ചു. അവന്റെ മകൾ സതി, അവളുടെ പിതാവിന്റെ അടുത്തേക്ക് ക്ഷണിക്കപ്പെടാതെ വന്നു. അവളുടെ ഭർത്താവിനെക്കുറിച്ച് അവളുടെ പിതാവിൽ നിന്ന് അപമാനങ്ങളുടെ ഒരു കുത്തൊഴുക്ക് നേരിടേണ്ടി വന്നു. അപമാനം സഹിക്കവയ്യാതെ അവൾ സ്വയം തീകൊളുത്തി. തന്റെ പ്രിയപത്നിയുടെ മരണവാർത്തയറിഞ്ഞ ശിവൻ സതിയുടെ ശരീരവുമായി താണ്ഡവം അല്ലെങ്കിൽ നാശനൃത്തം തുടങ്ങിയപ്പോൾ, അദ്ദേഹത്തെ  ശാന്തനാക്കാനായി വിഷ്ണു തന്റെ സുദർശനചക്രം  അവളുടെ ശരീരം അമ്പത്തിയൊന്ന് കഷ്ണങ്ങളാക്കി   ഇന്ത്യയുടെ നീളത്തിലും വീതിയിലും എല്ലായിടത്തും തെറിപ്പിച്ചു.. (ഇവയിൽ പല സ്ഥലങ്ങളും ഇന്നത്തെ പാക്കിസ്ഥാനിലും ബംഗ്ലാദേശിലുമാണ്. )
ശക്തിപീഠങ്ങൾ അല്ലെങ്കിൽ ശക്തിയുടെ അല്ലെങ്കിൽ ആദിമാതാദേവിയുടെ ദൈവിക ഇരിപ്പിടങ്ങൾ, അങ്ങനെ സതിയുടെ ശരീരത്തിന്റെ ഈ ഛേദിക്കപ്പെട്ട ഭാഗങ്ങൾ വീണിടത്തെല്ലാം ഉണ്ടായി.
51 പീഠങ്ങളിൽ ഓരോന്നിനും ശക്തി അല്ലെങ്കിൽ ആദിമാതാവിന് സമർപ്പിച്ചിരിക്കുന്ന ഒരു ക്ഷേത്രമുണ്ട്, കൂടാതെ സർവ്വപിതാവായ ഭൈരവ അല്ലെങ്കിൽ ശിവന് സമർപ്പിച്ചിരിക്കുന്ന ഒരു ക്ഷേത്രം, പ്രധാനമായും ശൈവമതത്തിന്റെയും ശക്തിമതത്തിന്റെയും വിവാഹത്തെ അടയാളപ്പെടുത്തുന്നതിന് പ്രധാനപ്പെട്ട ചരിത്ര കേന്ദ്രങ്ങൾ രൂപീകരിക്കുന്നു. ഒരു പുരുഷൻ അവന്റെ ശക്തിയോ സ്ത്രീയോ കൂടാതെ മറ്റൊന്നുമല്ല എന്ന വസ്തുത.
ഇവിടെ ശക്തി ദക്ഷിണ കാളി (ലോകത്തിന്റെ മാതാവ്) ആണ്, ഭൈരവൻ നകുലേശനോ നകുലേശ്വരനോ ആണ്.
സതിയുടെ വലത്തെ പെരുവിരൽ (മറ്റൊരു അഭിപ്രായമനുസരിച്ച്, വലത് കാലിന്റെ നാല് വിരലുകൾ ) ഇവിടെ കാളിഘട്ടിൽ വീണതായി വിശ്വസിക്കപ്പെടുന്നു. എന്നിരുന്നാലും, ചില പുരാണങ്ങളിൽ ദേവിയുടെ മുഖ ഖണ്ഡം (മുഖം) ഇവിടെ വീണു, ഫോസിലായി മാറി, ഇവിടെ സൂക്ഷിച്ച് ആരാധിക്കുന്നു.
51 ശക്തിപീഠങ്ങൾ സംസ്‌കൃതത്തിലെ 51 അക്ഷരമാലകളുമായി ബന്ധപ്പെട്ടിരിക്കുന്നു, ഓരോന്നിനും അവരുമായി ബന്ധപ്പെട്ട ദേവതകളിൽ ഒരാളെ വിളിക്കാനുള്ള ശക്തിയുണ്ട്. ഈ അക്ഷരമാലകളെ ബീജ മന്ത്രങ്ങൾ അല്ലെങ്കിൽ സൃഷ്ടിയുടെ ആദിമ ശബ്ദങ്ങളുടെ വിത്തുകൾ എന്ന് വിളിക്കുന്നു. ദക്ഷിണ കാളിയുടെ ബീജ മന്ത്രം ക്രിം ആണ്.
കാളികാ പുരാണം (അഷ്ടശക്തി,) ഉൾപ്പെടുന്ന പുരാണ ഗ്രന്ഥങ്ങൾ നാല് പ്രധാന ശക്തിപീഠങ്ങളെ അംഗീകരിക്കുന്നു - പാദ ഖണ്ഡം (കാൽ) വസിക്കുന്ന ബിമല (പുരി, ഒഡീഷ (ക്ഷേത്രം ജഗന്നാഥ ക്ഷേത്രത്തിനകത്താണ്), താര തരിണി സ്ഥിതി ചെയ്യുന്ന സ്തന ഖണ്ഡം (സ്തനങ്ങൾ) ), (ഒഡീഷയിലെ ബ്രഹ്മപുരിന് സമീപം), കാമാഖ്യ, യോനി ഖണ്ഡ (ഗുവാഹത്തിക്ക് സമീപം, ആസാം), ദക്ഷിണ കാളിക, മുഖ ഖണ്ഡ (കൊൽക്കത്ത, പശ്ചിമ ബംഗാളിൽ) എന്നിവ സതി ദേവിയുടെ നിർജീവ ശരീരത്തിൽ നിന്നാണ് ഉത്ഭവിച്ചത്.
പുറംകണ്ണികൾ
വർഗ്ഗം:Coordinates on Wikidata വർഗ്ഗം:ദുർഗാക്ഷേത്രങ്ങൾ വർഗ്ഗം:ശക്തി ക്ഷേത്രങ്ങൾ വർഗ്ഗം:ശക്തിപീഠങ്ങൾ വർഗ്ഗം:Pages with unreviewed translations
കാരപ്പഴം
അച്ചാറിടാൻ പറ്റിയ ചെറിയ കായകൾ ഉണ്ടാകുന്ന ഒരു മുൾച്ചെടിയാണ് കാര. കരിമുള്ളി, കരണ്ടിപ്പഴം, കാരക്ക, ചെറി,കരോണ്ട, കറുത്തചെറി എന്നെല്ലാം ഇത് അറിയപ്പെടുന്നു. . ധാരാളം ഇരുമ്പും ജീവകം സി യും അടങ്ങിയിട്ടുണ്ട് ഈ കായകളിൽ. പച്ച നിറമുള്ള കായ വിളയുമ്പോൾ ചുവക്കും. ഇലയും കായും ഔഷധഗുണമുള്ളവയാണ്. നിറയെ പടലമുള്ള വേരുകൾ മണ്ണൊലിപ്പ് തടയാൻ പര്യാപ്തമായവയാണ്. ഇലകൾ പട്ടുനൂൽപ്പുഴുക്കൾക്ക് ഭക്ഷണമായി നൽകാറുണ്ട്, ചതച്ച വേര് ഈച്ചകളെ അകറ്റാൻ ഉപയോഗിക്കാറുണ്ട്. ഇന്ത്യയിൽ എല്ലായിടത്തും വന്യമായി വളരുന്നുണ്ട്
വരണ്ട പ്രദേശങ്ങളിൽ ധാരാളമായി വളരുന്ന മുൾച്ചെടി വിഭാഗം ആണ്. പഴങ്ങൾ ചെറിപ്പഴത്തോട് സാമ്യം .ചെറിയ ചുവന്ന കുലകൾ ആയ പഴങ്ങൾ അച്ചാർ, ജാം, ജെല്ലി എന്നിവയുണ്ടാക്കാൻ ഉപയോഗിക്കുന്നു. വളരുന്ന ഒരിനം വലിയ കുറ്റിച്ചെടിയാണ് കാര. ബേക്കറിയിൽ നിന്നും ലഭിക്കുന്ന ചുവന്ന ചെറിപ്പഴം ഉണ്ടാക്കാനുപയോഗിക്കുന്ന പഴമാണ് കാര അഥവ കരോണ്ട (ബേക്കറി ചെറി). അപ്പോസൈനേസീ കുടുംബത്തിൽ പെടുന്ന ഇവയുടെ ശാസ്ത്രനാമം കരിസ്സ കരാൻഡസ് എന്നാണ്.
ആഗസ്ത് മാസാവസാനത്തോടെ പാകമാകുന്ന പഴങ്ങൾ ആദ്യം ഇളം മഞ്ഞ കലർന്ന ചുവപ്പും പിന്നീട് ചുവപ്പും മൂക്കുന്നതോടെ കറുപ്പും ആയി വരും. അയൺ, വിറ്റാമിൻ -സി എന്നിവ ധാരാളമായി അടങ്ങിയിരിക്കുന്നു .വിത്ത് മുളപ്പിച്ചാണ്  പുതിയ തൈകൾ ഉണ്ടാക്കുന്നു.
മറ്റു ഭാഷകളിലെ പേരുകൾ
Karanda • Hindi: Karonda करौंदा • Malayalam:KARAPPAZAM • Telugu: Peddakalavi • Marathi: karvand • Tamil: களா Kalakkai (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
ബേക്കറിച്ചെറി നിർമ്മാണം
മൂപ്പെത്തിയ കായ്കളാണ് സംസ്കരണത്തിന് ഉപയോഗിക്കുന്നത്. മുർച്ചയുള്ള കത്തി ഉപയോഗിച്ച് കായ്കൾ നെടുകെ കീറി കുരു നീക്കം ചെയ്യണം. ചുണ്ണാമ്പ് വെള്ളത്തിൽ കലക്കി തെളിയൂറ്റിയെടുത്ത ലായനിയിൽ പൊടിയുപ്പ് ചേർക്കണം. ലായനിയിൽ കായ്കൾ എട്ടുമണിക്കൂറോളോളം ഇട്ടുവച്ച ശേഷം പുറത്തെടുത്ത് മൂന്ന് നാല് പ്രാവശ്യം നന്നായി കഴുകണം. ചുണ്ണാമ്പ് വെള്ളത്തിലിട്ടുവയ്ക്കുമ്പോൾ ഇതിന്റെ കറ ഇല്ലായായി കൂടുതൽ നാൾ ഈ പഴം സൂക്ഷിച്ച് വയ്ക്കാൻ സഹായിക്കുന്നു. പിന്നീട് കഴുകിയെടുത്ത കായ്കൾ കിഴി കെട്ടി 5 മിനുട്ട് തിളച്ച വെള്ളത്തിൽ മുക്കണം. ശേഷം ഗാഡ പഞ്ചസാരലായനിയിൽ കായ്കളിട്ട് ഒരു മിനിറ്റോളം തിളയ്പ്പിക്കണം.ഈ സമയം നല്ല ചുവപ്പുനിറം കിട്ടാനായി കൃത്രിമ കളർ ചേർക്ക്കുന്നു. അടുത്ത ദിവസം ഈ പഞ്ചസാര ലായനിയിൽ കുറച്ച് കൂടി പഞ്ചസാര ചേർത്ത് ഗാഡത കൂട്ടി തിളപ്പിക്കണം, ഇത് അഞ്ച് ദിവസത്തോളം ചെയ്താൽ ബേക്കറിച്ചെറി ഉണ്ടാക്കാം. ഇത്തരത്തിൽ സംസ്കരിച്ചെടുത്ത് മാത്രം ഉപയോഗിക്കാവുന്ന ഇനത്തിനു പുറമേ, സ്വതേ മധുരമുള്ള പഴം ഉണ്ടാകുന്ന ഒരിനം ചെറിയും ഉണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വർഗ്ഗം:അലങ്കാരസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:സുഗന്ധവ്യഞ്ജനങ്ങൾ വർഗ്ഗം:അപ്പോസൈനേസീ
ജിഗെലു റാണി
2018-ൽ പുറത്തിറങ്ങിയ രംഗസ്ഥലം എന്ന തെലുഗു ചലച്ചിത്രത്തിലെ ഒരു പ്രശസ്ത ഗാനമാണ് "ജിഗെലു റാണി". ചന്ദ്രബോസ് ആണ് ഗാനം എഴുതിയിരിക്കുന്നത്. ഈ ഗാനത്തിന്റെ സംഗീത സംവിധാനം നിർവ്വഹിച്ചിരിക്കുന്നത് ദേവി ശ്രീ പ്രസാദാണ്. പൂജ ഹെഗ്‌ഡെയും രാം ചരനുമാണ് ഗാനരംഗത്തെ നയിക്കുന്നത്. 2018 മാർച്ച് 27 ന് പുറത്തിറങ്ങിയ ശബ്ദട്രാക്ക് ആൽബത്തിനൊപ്പം പ്രധാന സിംഗിൾ ആയി ഈ ഗാനം പുറത്തിറങ്ങി. ഈ മ്യൂസിക് വീഡിയോ 2018 മാർച്ച് 27 ന് പുറത്തിറങ്ങി, 2021 ഒക്‌ടോബർ വരെ 160 ദശലക്ഷത്തിലധികം ആളുകൾ യൂട്യൂബിൽ കണ്ടു.
സംഗീത വീഡിയോ
പൂജ ഹെഗ്‌ഡെയും രാം ചരനുമാണ് ഗാനരംഗത്തെ നയിക്കുന്നത്. ഐറ്റം വേഷം അവതരിപ്പിക്കുന്ന പൂജ ഹെഗ്‌ഡെയുടെ ആദ്യത്തെ ഗാനമാണിത്. വളരെ പെട്ടെന്നുതന്നെ ഈ ഗാനം ജനപ്രീതിയാർജ്ജിച്ചു.
പുറത്തേക്കുള്ള കണ്ണികൾ
വർഗ്ഗം:തെലുഗു ചലച്ചിത്രഗാനങ്ങൾ വർഗ്ഗം:2018-ൽ പുറത്തിറങ്ങിയ ചലച്ചിത്രങ്ങൾ
ഔട്ട്‌ലൈൻസ് ഓഫ് എ ഗ്രാമർ ഓഫ് ദ മലയാളിം ലാംഗ്വേജ്
ബ്രിട്ടീഷുകാരനായ എഫ്. സ്പ്രിംഗ് തയ്യാറാക്കിയ മലയാള വ്യാകരണ ഗ്രന്ഥമാണ് ഔട്ട്‌ലൈൻസ് ഓഫ് എ ഗ്രാമർ ഓഫ് ദ മലയാളിം ലാംഗ്വേജ് - Outlines of a Grammar of the Malayalim Language  1839-ലാണ് ഈ പുസ്തകം സ്പ്രിങ് പ്രസിദ്ധീകരിച്ചത്. ഈസ്റ്റിന്ത്യാ കമ്പനിയിൽ ജോലി ചെയ്തിരുന്ന യൂറോപ്യൻ ഉദ്യോഗസ്ഥർക്കു മലയാളഭാഷാ സഹായിയായിട്ടാണ് ഈ ഗ്രന്ഥം രചിച്ചതെന്നു ചരിത്രരേഖകളിൽ പറയുന്നു. ഇംഗ്ലീഷിലാണ് പുസ്തകത്തിന്റെ ഉള്ളടക്കം.
മലബാറിന്റെ ആസ്ഥാനമായിരുന്ന തലച്ചേരിത്തുക്കിടി എന്ന തലശേരിയിൽ കോളനി വാഴ്ച കാലഘട്ടത്തിൽ നാട്ടുരാജാക്കന്മാർ, പ്രമാണിമാർ, കമ്പനികാര്യക്കാരായ ഉദ്യോഗസ്ഥർ എന്നിവർ അയയ്ക്കുന്ന ഹർജികൾക്കു ഇംഗ്ളീഷ് കമ്പനി അധികാരികൾ നൽകുന്ന മറുപടികൾ മലയാളത്തിലാക്കി കൊടുത്തിരുന്ന ഉദ്യോഗസ്ഥനായിരുന്നു എഫ്. സ്പ്രിംഗ് എന്നു കരുതപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:മലയാള വ്യാകരണ ഗ്രന്ഥങ്ങൾ
അനധികൃത കുടിയേറ്റക്കാർ (ഇന്ത്യയിൽ)
1955ലെ പൗരത്വ നിയമപ്രകാരം രാജ്യത്തു ജനിക്കുന്നവരും ഇന്ത്യക്കാരായ മാതാപിതാക്കൾക്ക് ജനിക്കുന്നവരും 11 വർഷമായി രാജ്യത്തു സ്ഥിരതാമസക്കാരായ വിദേശികളും പൗരത്വത്തിന് അർഹരാണ്. ഈ നിയമത്തിന്റെ 2 (1) ബി സെക്ഷനിലാണ് അനധികൃത കുടിയേറ്റക്കാരെ നിർവ്വചിച്ചിരിക്കുന്നത്.
നിർവ്വചനം
നിയമസാധുതയുള്ള പാസ്പോർട്ടോ മതിയായ യാത്രാരേഖകളോ ഇല്ലാത്തവരും പാസ്പോർട്ടും യാത്രാരേഖകളും അനുവദിക്കുന്ന സമയം കഴിഞ്ഞിട്ടും രാജ്യത്തു തങ്ങുന്നവരും അനധികൃത കുടിയേറ്റക്കാരായിരിക്കും എന്നാണ് നിർവ്വചനം. ഇവരെ ശിക്ഷിക്കാനും നാടുകടത്താനും നിയമം അനുശാസിക്കുന്നു. =ഇന്ത്യയിലെ കുടിയേറിയ ജനവിഭാഗങ്ങൾ=
ഇതും കാണുക
റോഹിംഗാ ജനവിഭാഗം
അവലംബം
വർഗ്ഗം:മനുഷ്യക്കുടിയേറ്റം വർഗ്ഗം:കുടിയേറ്റക്കാർ
മരത്തവളകൾ
മുഖ്യമായും മധ്യരേഖാപ്രദേശ ങ്ങളിൽ, ഉപ സഹാറ, തെക്കേ ഇന്ത്യ, ശ്രീലങ്ക, ജപ്പാൻ, ചൈന, ഫിലിപ്പീൻസ് എന്നിവിടങ്ങളിലെല്ലാം കാണുന്ന ഒരു തവളകുടുംബമാണ് റാക്കോഫോറിഡേ (Rhacophoridae). Shrub frogs എന്നും മരത്തവളകൾ എന്നും ഇവ അറിയപ്പെടുന്നു. പല പറക്കും തവളകളും ഈ കുടുംബത്തിൽ ഉള്ളവരാണ്.
മിക്കവയും മരത്തിൽ കഴിയുന്ന ഈ തവളകൾ ഇണ ചേരുമ്പോൾ മരങ്ങളുടെ ശിഖരങ്ങളിൽ പിടിച്ച് പെൺതവളകളുടെ പിന്നിൽ കെട്ടിപ്പിടിച്ച് ഇരിക്കുന്ന സമയത്ത് കാലിട്ടടിച്ച് ഒരു പത് ഉണ്ടാക്കുന്നു. ഈ പതയിൽ ഇടുന്ന മുട്ടകൾ ശുക്ലദ്രാവകത്താൽ പൊതിയുകയും താമസം കൂടാതെ അതിനെ സംരക്ഷിക്കുന്ന ഒരു കവചമായി ഉറയ്ക്കുകയും ചെയ്യുന്നു. ചില സ്പീഷിസുകളിൽ കുറെപ്പേർ കൂട്ടംചേർന്നാണ് ഇങ്ങനെ ചെയ്യുന്നത്. ഒരു ജലാശയത്തിന്റെ മുകളിലാവും ഇങ്ങനെ ചെയ്യുന്നത്, വിരിഞ്ഞുവരുന്ന വാൽമാക്രികൾ വെള്ളത്തിലേക്കു വീഴുന്നു.
ഒന്നര സെന്റിമീറ്റർ മുതൽ 12 സെന്റീമീറ്റർ വരെ വലിപ്പമുള്ള തവളകൾ ഈ കുടുംബത്തിൽ ഉണ്ട്.
പുറത്തേക്കുള്ള കണ്ണികൾ
വർഗ്ഗം:റാക്കോഫോറിഡേ
കുമരംപുത്തൂർ സീതിക്കോയ തങ്ങൾ
സ്വാതന്ത്ര്യ സമര സേനാനിയും മലബാർ സമരത്തിൽ പങ്കെടുത്തിട്ടുള്ള ഖിലാഫത്ത് നേതാവായിരുന്നു കുമരംപുത്തൂർ സീതിക്കോയ തങ്ങൾ.
ജീവിതരേഖ
1921 ഡിസംബർ 20ന് ചെ​​മ്പ്രശ്ശേരി ഇമ്പിച്ചിക്കോയ തങ്ങളും കുമരംപുത്തൂർ സീതിക്കോയ തങ്ങളും ബ്രിട്ടീഷുകാർക്ക്​​ കീഴടങ്ങി. സീതിക്കോയ തങ്ങളെ ബ്രിട്ടീഷുകാർ 1922 ജനുവരി 9 ന് വെടിവെച്ച് കൊന്നുവെന്നും, മൃതദേഹം കാളപ്പാടൻ അലി അധികാരിയുടെ നേതൃത്വത്തിൽ പെട്രോളൊഴിച്ച് കത്തിച്ചു എന്നുമാണ് ചരിത്രം.
ബി.ബി. കിംങ്ങ്
ഒരു അമേരിക്കൻ ബ്ലൂസ് ഗായകനും ഗിറ്റാറിസ്റ്റും ഗാനരചയിതാവും സംഗീത സംവിധായകനുമാണ് റിലെ ബി.് കിംങ്ങ് എന്ന '''ബി.ബി. കിംങ്ങ്''' (സെപ്റ്റംബർ 16, 1925 – മെയ് 14, 2015). ഏറ്റവും അധികം സ്വാധീനം ചെലുത്തിയ ബ്ലൂസ് സംഗീതജ്ഞരിൽ ഒരാളായ കിംങ്ങ് "ദ കിംങ്ങ് ഓഫ് ദ ബ്ലൂസ്" എന്നാണ് വിളിക്കപ്പെട്ടിരുന്നത്. റോക്ക് ആൻഡ് റോൾ ഹോൾ ഓഫ് ഫെയിം - ൽ ചേർക്കപ്പെട്ടിട്ടുണ്ട്  ക്ഷീണമില്ലാതെ സംഗീത കച്ചേരികൾ നടത്തുന്നതിന് പേരു കേട്ട ഇദ്ദേഹം തന്റെ എഴുപതുകളിൽ ഒരു വർഷം ശരാശരി 200 കച്ചേരികൾ വരെ നടത്തിയിട്ടുണ്ട്. 1956-ൽ ഇദ്ദേഹം 342 കച്ചേരികൾ വരെ നടത്തിയതായി റിപ്പോർട്ട് ചെയ്തിട്ടുണ്ട്..
അവലംബം
വർഗ്ഗം:1925-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ
ക്‌ലാങ് തുറമുഖം
ഒരു പട്ടണവും കടൽ വഴി മലേഷ്യയിലേക്കുള്ള പ്രധാന കവാടവുമാണ് ക്‌ലാങ് തുറമുഖം (മലായ്: പെലാബുഹാൻ ക്‌ലാങ്, ജാവി: ڤلابوهن کلڠ) കൊളോണിയൽ കാലഘട്ടത്തിൽ സ്വെറ്റൻഹാം തുറമുഖം (മലായ്: പെലാബുഹാൻ സ്വെറ്റെൻഹാം) എന്നറിയപ്പെട്ടിരുന്നെങ്കിലും 1972 ജൂലൈയിൽ ക്‌ലാങ് തുറമുഖം എന്ന് പുനർനാമകരണം ചെയ്യപ്പെട്ടു. ഇത് രാജ്യത്തെ ഏറ്റവും വലിയ തുറമുഖമാണ്. ക്‌ലാങ് പട്ടണത്തിന് തെക്ക് പടിഞ്ഞാറ് 6 കിലോമീറ്ററും (3.7 മൈൽ), ക്വാലാലംപൂരിൽ നിന്ന് 38 കിലോമീറ്റർ (24 മൈൽ) തെക്ക് പടിഞ്ഞാറ് ഭാഗത്തുമായാണ് ഇത് സ്ഥിതിചെയ്യുന്നത്.
ലോകത്തിലെ ഏറ്റവും തിരക്കേറിയ പതിനൊന്നാമത്തെ കണ്ടെയ്നർ തുറമുഖമായിരുന്ന (2012) ക്‌ലാങ് തുറമുഖം ക്‌ലാങ് ജില്ലയിൽ ആണ് സ്ഥിതിചെയ്യുന്നത്. 2012-ൽ മൊത്തം കപ്പൽ ചരക്ക് ചുങ്കം കൈകാര്യം ചെയ്ത 17-ാമത്തെ ഏറ്റവും തിരക്കേറിയ തുറമുഖമാണിത്. ലോകത്തിലെ ഏറ്റവും മികച്ച മെറ്റൽ എക്സ്ചേഞ്ചായ എൽ‌എം‌ഇയ്ക്കുള്ള അലുമിനിയം സ്റ്റോക്കിന്റെ ഏറ്റവും ഉയർന്ന സ്ഥാനം കൂടിയാണ് ഇത്.
ചരിത്രം
മുമ്പ് സർക്കാർ റെയിൽ‌വേയുടെയും സംസ്ഥാന തുറമുഖത്തിൻറെയും അവസാനസ്റ്റേഷനായിരുന്നു ക്‌ലാങ്. 1880-ൽ സംസ്ഥാന തലസ്ഥാനമായ സെലങ്കോറിനെ ക്‌ലാങിൽ നിന്ന് കൂടുതൽ തന്ത്രപരമായി ഗുണകരമായ ക്വാലാലംപൂരിലേക്ക് മാറ്റി. 1800 കളുടെ അവസാനത്തിൽ പുതിയ അഡ്മിനിസ്ട്രേറ്റീവ് സെന്ററിലെ ദ്രുതഗതിയിലുള്ള വികസനം ക്‌ലാങിൽ നിന്നുള്ള ബിസിനസുകാരെയും തൊഴിലന്വേഷകരെയും ഒരുപോലെ ആകർഷിച്ചു. ഈ സമയത്ത് ക്‌ലാങിനും ക്വാലാലം‌പൂറിനുമിടയിലുള്ള ഏക ഗതാഗത മാർ‌ഗ്ഗം കുതിരയോ പോത്തോ വലിക്കുന്ന വണ്ടികളോ ക്ലാങ്‌ നദിക്കരയിലൂടെ ദമൻ‌സാരയിലേക്കുള്ള ബോട്ട് യാത്രയോ ആയിരുന്നു. ഇതുകാരണം ഫ്രാങ്ക് സ്വെറ്റൻ‌ഹാം അക്കാലത്ത് സെലങ്കോറിലെ ബ്രിട്ടീഷ് റെസിഡന്റ് വില്യം ബ്ലൂംഫീൽഡ് ഡഗ്ലസിനോട് ക്വാലാലം‌പൂരിലേക്കുള്ള യാത്ര വളരെ നീണ്ടതും വിരസവുമാണെന്ന് പ്രസ്താവിച്ചു. ബദൽ മാർഗമായി ട്രെയിൻ പാത നിർമ്മിക്കാൻ അദ്ദേഹം നിർദ്ദേശിച്ചു.
1882 സെപ്റ്റംബറിൽ സർ ഫ്രാങ്ക് ഏഥൽ‌സ്റ്റെയ്ൻ സ്വെറ്റൻ‌ഹാമിനെ സെലങ്കോറിന്റെ പുതിയ റെസിഡന്റായി നിയമിച്ചു. ഗതാഗത പ്രശ്‌നങ്ങൾ മറികടക്കാനും പ്രത്യേകിച്ചും ടിൻ ഖനന താൽപ്പര്യങ്ങൾക്കായും സ്വെറ്റെൻഹാം ക്ലാങ്ങും ക്വാലാലംപൂറും തമ്മിൽ ഒരു റെയിൽ ബന്ധം ആരംഭിച്ചു. ക്ലാങ്ങിന്റെ തുറമുഖമായ പെലാബുഹാൻ ബട്ടുവിന് അയിര് എത്തിക്കേണ്ടതുണ്ടായിരുന്നു. ക്വാലാലംപൂർ മുതൽ ബുക്കിത് കുടുവരെയുള്ള പത്തൊൻപത് മൈൽ റെയിൽ പാത 1886 സെപ്റ്റംബറിൽ തുറന്നു, 1890 ൽ ക്ലാങ്ങിലേക്ക് 3 മൈൽ നീട്ടി. എന്നിരുന്നാലും, 3.9 മീറ്ററിൽ (13 അടി) നിശ്ചിത ആഴത്തിലുള്ള വെള്ളത്തിൽ മാത്രമേ കപ്പലുകൾക്ക് ജെട്ടിയിൽ കയറാൻ കഴിയൂ എന്നതിനാൽ നദിയുടെ നാവിഗേഷൻ ബുദ്ധിമുട്ടായിരുന്നു. അതിനാൽ നങ്കൂരമിടുന്ന സ്ഥലം നല്ലതായതിനാൽ നദീമുഖത്തിൽ ഒരു പുതിയ തുറമുഖം തിരഞ്ഞെടുത്തു. മലയൻ റെയിൽ‌വേ വികസിപ്പിച്ചെടുത്തതും 15 വർഷത്തിനുശേഷം 1901 സെപ്റ്റംബർ 15 ന് സ്വെറ്റൻ‌ഹാം തന്നെ ഔദ്യോഗികമായി തുറന്നതും ആയ പുതിയ തുറമുഖത്തിന് സ്വെറ്റൻ‌ഹാം തുറമുഖം എന്നു പേരിട്ടു.
ബ്രിട്ടീഷ് ഭരണത്തിൻ കീഴിൽ
ക്‌ലാങും പോർട്ട് സ്വെറ്റൻ‌ഹാമും ഇതിനകം തന്നെ കുപ്രസിദ്ധമായ മലേറിയ ബാധിത പ്രദേശങ്ങളായി അറിയപ്പെട്ടിരുന്നതു കൂടാതെ തുറമുഖം ഒരു കണ്ടൽ ചതുപ്പിലും സ്ഥിതിചെയ്തിരുന്നു. തുറമുഖം തുറന്ന് രണ്ട് മാസത്തിനുള്ളിൽ മലേറിയ പടർന്നുപിടിച്ച് തുറമുഖം അടച്ചു. ഏതാനും വർഷങ്ങൾക്കുമുമ്പ്, ബ്രിട്ടീഷ് ഡോക്ടർ സർ റൊണാൾഡ് റോസ് 1897-ൽ മലേറിയ പകരുന്നത് കൊതുകുകളാണെന്ന് തെളിയിച്ചു. ഈ കണ്ടെത്തലിന്റെ പ്രയോജനം ലഭിച്ച ആദ്യത്തെ കൊളോണിയൽ പ്രദേശമാണ് സ്വെറ്റൻഹാം തുറമുഖം. കൊതുക് പ്രജനന കേന്ദ്രങ്ങൾ നശിപ്പിക്കുകയും തുറമുഖ പ്രവർത്തനങ്ങളെ കൂടുതൽ തടസ്സപ്പെടുത്തുന്ന ചതുപ്പുകൾ നിറഞ്ഞ കാട് വൃത്തിയാക്കി ഉപരിതല ജലം തിരിച്ചുവിടുകയും ചെയ്തു. ഉദ്യമങ്ങൾ അവസാനിക്കുമ്പോഴേക്കും മലേറിയ ഭീഷണി പൂർണ്ണമായും നീക്കം ചെയ്തു. വ്യാപാരം അതിവേഗം വളർന്നു. മറ്റ് തുറമുഖ സൗകര്യങ്ങളോടൊപ്പം 1914 ഓടെ രണ്ട് പുതിയ ബെർത്തുകളും ചേർത്തു. 1902-ൽ പോർട്ട് സ്വെറ്റൻഹാമിലാണ് സെലങ്കൂർ പോളോ ക്ലബ് സ്ഥാപിതമായതെങ്കിലും 1911-ൽ ക്വാലാലംപൂരിലേക്ക് മാറി.
പുറംകണ്ണികൾ
വർഗ്ഗം:ഏഷ്യയിലെ തുറമുഖനഗരങ്ങൾ
ഹൈഡ്രോബ്രോമിക് അമ്ലം
ഹൈഡ്രജൻ ബ്രോമൈഡിന്റെ ജലീയ ലായനിയാണ് ഹൈഡ്രോബ്രോമിൿ അമ്ലം. ഇത് ഹൈഡ്രോക്ലോറിക് അമ്ലത്തേക്കാൾ ശക്തിയേറിയ ധാതു അമ്ലമാണ്. പക്ഷേ ഇതിന് ഹൈഡ്രയോഡിക് അമ്ലത്തോളം ശക്തിയില്ല.
ഹൈഡ്രോബ്രോമിൿ അമ്ലം പരീക്ഷണശാലകളിൽ ബ്രോമിനെ, സൾഫർ ഡയോക്സൈഡ്, ജലം എന്നിവയുമായോ, ഫോസ്ഫറസ്, ജലം എന്നിവയുമായോ പ്രവർത്തിപ്പിച്ചാണ് നിർമ്മിക്കുന്നത്.
വിഭാഗം:അമ്ലങ്ങൾ
വില്യം ഹികീ
ആദ്യകാല ജീവിതം
ഐറിഷ് വംശജരായ എഡ്വേർഡ്, നോറ ഹിക്കി ദമ്പതികളുടെ മകനായി ന്യൂയോർക്കിലെ ബ്രൂക്ലിനിലാണ് ഹിക്കി ജനിച്ചത്. അദ്ദേഹത്തിന് ഡൊറോത്തി ഫിൻ എന്ന പേരിൽ ഒരു മൂത്ത സഹോദരി കൂടിയുണ്ടായിരുന്നു,. 1938-ൽ ഹിക്കി റേഡിയോ നാടകങ്ങളിലൂടെയാണ് ഹിക്കി അഭിനയിക്കാൻ തുടങ്ങിയത്. ബ്രൂക്ലിനിലെ ഫ്ലാറ്റ്ബുഷിലും ക്വീൻസിലെ റിച്ച്മണ്ട് ഹില്ലിലുമാണ് അദ്ദേഹം വളർന്നത്.
അയ്മുറി മഹാദേവക്ഷേത്രം
കേരളത്തിൽ എറണാകുളം ജില്ലയിൽ പെരുമ്പാവൂരിനടുത്ത് അയ്മുറിയിൽ സ്ഥിതിചെയ്യുന്ന പ്രസിദ്ധ മഹാദേവക്ഷേത്രമാണ് അയ്മുറി മഹാദേവക്ഷേത്രം. പെരുമ്പാവൂർ - കോടനാട് റൂട്ടിലാണ് ക്ഷേത്രം സ്ഥിതി ചെയ്യുന്നത്. കേരളത്തിലെ ഏറ്റവും വലിയ നന്ദിപ്രതിഷ്ഠ സ്ഥിതിചെയ്യുന്നത് അയ്മുറി ക്ഷേത്രത്തിലാണ്. ക്ഷേത്രത്തിലെ പ്രധാന ആകർഷണമാണ് വലിപ്പമേറിയ നന്ദി പ്രതിമ.
പ്രാപ്പൊയിൽ
ചെറുപുഴ പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് പ്രാപൊയിൽ. കണ്ണൂർ ജില്ലയിലെ പയ്യന്നൂർ താലൂക്കിലെപയ്യന്നൂർ ബ്ലോക്കിൽ ഉൾപ്പെടുന്നു
അയ്മുറി മഹാദേവക്ഷേത്രം
അവലംബം
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:എറണാകുളം ജില്ലയിലെ ക്ഷേത്രങ്ങൾ
പ്രാപ്പൊയിൽ
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
എൻ.എം. പൈലി
വിദ്യാഭ്യാസ വിചക്ഷണനും പാർലമെന്റേറിയനുമായിരുന്ന '''എൻ.എം. പൈലി''' എറണാകുളത്തെ വൈപ്പിനിൽ ആണ്  ജനിച്ചത്. (1891-1987). നിയമ ബിരുദധാരിയായിരുന്ന പൈലി എറണാകുളത്ത് സെന്റ് ആൽബർട്ട്സ് കോളേജ് സ്ഥാപിയ്ക്കപ്പെട്ടപ്പോൾ അതിന്റെ പ്രിൻസിപ്പലായി ചുമതലയേൽക്കുകയുണ്ടായി.
നിയമസഭയിൽ
1938 മുതൽ 1952 വരെ കൊച്ചി നിയമസഭാ അംഗമായിരുന്നു എൻ.എം. പൈലി. 1948 ൽ കൊച്ചി നിയമസഭയുടെ തെരഞ്ഞെടുക്കപ്പെടുന്ന ആദ്യത്തെ  സ്പീക്കറുമായിരുന്നു. തിരു-കൊച്ചി സംയോജനത്തെത്തുടർന്നു സി. കേശവൻ മന്ത്രിസഭയിൽ വിദ്യാഭ്യാസ മന്ത്രിയുമായി.
അവലംബം
വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:വിദ്യാഭ്യാസചിന്തകർ വർഗ്ഗം:നിയമജ്ഞർ
മായംചേർക്കൽ നിരോധന നിയമം 1954
ഉപഭോക്താക്കളുടെ ഇടയിൽ മായം കലർന്ന ഭക്ഷണസാധനങ്ങൾ വിൽപനയ്ക്കെത്തുന്നത് തടയുക എന്നതാണ് മായംചേർക്കൽ നിരോധന നിയമം, 1954 ന്റെ പ്രധാന ലക്ഷ്യം. മായം ചേർക്കുന്നതിനെ സംബന്ധിച്ച് നിയമനടപടികൾ സ്വീകരിക്കുന്നത് ഈ നിയമമനുസരിച്ചാണ്.
വർഗ്ഗം:ഇന്ത്യയിലെ നിയമങ്ങൾ വർഗ്ഗം:കാർഷിക നിയമങ്ങൾ
ഡെബൊറ ബെൻസിൽ
'''ഡെബോറ എൽ. ബെൻസിൽ''' മസ്തിഷ്കത്തിലും നട്ടെല്ലിലും മുഴകൾ, സ്റ്റീരിയോടാക്റ്റിക് റേഡിയോ സർജറി, സാമൂഹിക സാമ്പത്തിക വിദ്യാഭ്യാസം എന്നിവയിൽ വൈദഗ്ദ്ധ്യമുള്ള ഒരു അമേരിക്കൻ ന്യൂറോ സർജനാണ്. ഇംഗ്ലീഷ്:Deborah L. Benzil അസോസിയേഷൻ ഓഫ് ബ്രെയിൻ ട്യൂമർ റിസർച്ചിൽ നിന്ന് ആന്റണി ഗ്രെറ്റോ ഫെല്ലോഷിപ്പ് അവർക്ക് ലഭിച്ചു. അവർ യു‌എസ്‌എയിലെ ഒഹായോയിലെ ക്ലീവ്‌ലാൻഡിലുള്ള ക്ലീവ്‌ലാൻഡ് ക്ലിനിക്കിലെ ന്യൂറോ സർജറിയുടെ വൈസ് ചെയറും പ്രൊഫസറുമാണ്.
അമേരിക്കൻ ഐക്യനാടുകളിലെ ഏറ്റവും വലിയ ന്യൂറോ സർജിക്കൽ സൊസൈറ്റികളിലൊന്നായ അമേരിക്കൻ അസോസിയേഷൻ ഓഫ് ന്യൂറോളജിക്കൽ സർജൻസിന്റെ വൈസ് പ്രസിഡന്റായും കൗൺസിൽ ഓഫ് സ്റ്റേറ്റ് ന്യൂറോസർജിക്കൽ സൊസൈറ്റിയുടെ മുൻ ചെയർമാനായും ന്യൂറോ സർജറിയിലെ സ്ത്രീകളുടെ സ്ഥാപകയായും അവർ മുമ്പ് സേവനമനുഷ്ഠിച്ചിട്ടുണ്ട്.
ജീവിതരേഖ
ഡെബോറ എൽ. ബെൻസിൽ വളർന്നത് ഗ്രാമീണ മേരിലാൻഡിലാണ്. ബ്രൗൺ യൂണിവേഴ്‌സിറ്റിയിൽ ബിരുദാനന്തര ബിരുദം നേടിയ അവർ 1981 ൽ ബിരുദം നേടി. 1985-ൽ യൂണിവേഴ്സിറ്റി ഓഫ് മേരിലാൻഡ് സ്കൂൾ ഓഫ് മെഡിസിനിൽ നിന്ന് ബിരുദം നേടിയ അവർ 1985-1987 കാലഘട്ടത്തിൽ സർജിക്കൽ ന്യൂറോളജിയിൽ ഫെലോഷിപ്പിനായി യുഎസ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലേക്ക് മാറി. 1988-1994 വരെ, ബ്രൗൺ യൂണിവേഴ്‌സിറ്റിയിലും റോഡ് ഐലൻഡ് ഹോസ്പിറ്റലിലും ഒരു ന്യൂറോ സർജറി റസിഡന്റ് ആയിരുന്നു ഡെബൊറ, അവിടെ ബ്രെയിൻ ട്യൂമർ റിസർച്ചിന്റെ അസോസിയേഷൻ ഓഫ് ബ്രെയിൻ ട്യൂമർ റിസർച്ചിന്റെ ആന്റണി ഗ്രെറ്റോ ഫെല്ലോഷിപ്പ് അവൾക്ക് ലഭിച്ചു.
1994-ൽ ന്യൂയോർക്ക് മെഡിക്കൽ കോളേജിലെ ഫാക്കൽറ്റിയിൽ അസിസ്റ്റന്റ് പ്രൊഫസറായി ഡെബൊറ ചേർന്നു. 2018-ൽ അവർ ന്യൂറോ സർജറി വിഭാഗത്തിന്റെ സഹ അദ്ധ്യക്ഷയായി ആയി ക്ലീവ്‌ലാൻഡ് ക്ലിനിക്കിലേക്ക് മാറി.
അഞ്ജലി അമീർ
അഞ്ജലി അമീർ (ഇംഗ്ലീഷ്: Anjali Ameer) ഒരു ഇന്ത്യൻ അഭിനേത്രിയും മോഡലുമാണ്. 2016-ലെ മമ്മൂട്ടി നായകനായ പേരമ്പു എന്ന ദ്വിഭാഷാ ചിത്രത്തിലൂടെ നായികയായാണ് അഞ്ജലിയുടെ ചലച്ചിത്രലോകത്തേക്കുള്ള അരങ്ങേറ്റം.
ചലച്ചിത്രരംഗത്തിലേക്കു നായികയായി വരുന്ന ഇന്ത്യയിലെ ആദ്യ ട്രാൻസ്ജെണ്ടർ വനിതയാണ് അഞ്ജലി അമീർ.
ജീവിതവും വിദ്യാഭ്യാസവും
കോഴിക്കോടുള്ള, താമരശ്ശേരി എന്ന പട്ടണത്തിലാണ് അഞ്ജലിയുടെ ജനനം. ഒരു ആണ്കുട്ടിയായാണ് അഞ്ജലി ജനിച്ചത്. പിന്നീട് ഇരുപതാം വയസ്സിൽ അഞ്ജലി തന്റെ സെക്ഷുവൽ റീ അസ്സെസ്സ്മെന്റ് സർജറി ചെയ്ത് പൂർണമായും ഒരു സ്ത്രീ ആയി മാറി.
ജി.എച്ച്.എസ്.എസ് താമരശ്ശേരിയിൽ നിന്നായിരുന്നു അഞ്ജലിയുടെ ഹയർ സെക്കന്ററി വിദ്യാഭ്യാസം പൂർണമാക്കിയത്. ഉന്നത പഠനങ്ങൾക്കുവേണ്ടി പത്തൊൻപതാം വയസ്സിൽ ബംഗളൂരുവിലേക്ക് പോയി. പിന്നീട് ബാച്ചിലർ ഓഫ് നഴ്സിങ്ങിൽ ബിരുദം നേടി.
ടി.വി. പരിപാടികൾ
മോശം അനുഭവങ്ങൾ എന്നെ ഞാനാക്കി: അഞ്ജലി അമീർ== അവലംബം ==
വർഗ്ഗം:മലയാള ടെലിവിഷൻ നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ
ഹോർട്ടോബാഗി ദേശീയോദ്യാനം
ഹോർട്ടോബാഗി ദേശീയോദ്യാനം, ( Hungarian pronunciation:  [ˈhortobaːɟ]) ഐതിഹ്യത്താലും സാംസ്കാരിക ചരിത്രത്താലും സമ്പന്നമായതും 800 ചതുരശ്ര കിലോമീറ്റർ വിസ്തൃതിയുള്ളതുമായ കിഴക്കൻ ഹംഗറിയിലെ ഒരു ദേശീയോദ്യാനമാണ്. അൽഫോൾഡിൻറെ (ഗ്രേറ്റ് പ്ലെയിൻ) ഭാഗമായ ഈ പ്രദേശം 1973 ൽ ഒരു ദേശീയോദ്യാനമായി തിരഞ്ഞെടുക്കപ്പെട്ടു (ഹംഗറിയിൽ ആദ്യം). 1999 ൽ ഇത് ലോക പൈതൃക സ്ഥലമായി തിരഞ്ഞെടുക്കപ്പെട്ടു. ഹോർട്ടോബാഗി ദേശീയോദ്യാനം ഹംഗറിയിലെ ഏറ്റവും വലിയ സംരക്ഷിത മേഖലയായി അറിയപ്പെടുന്നു. യൂറോപ്പിലെ ഏറ്റവും വലിയ അർദ്ധ-സ്വാഭാവിക പുൽമേടും ഈ ദേശീയോദ്യാനത്തിലാണ്.
പോർട്ടർ കുഞ്ഞാലി
1965-ൽ പുറത്തിറങ്ങിയ മലയാളചലച്ചിത്രമാണ് പോർട്ടർ കുഞ്ഞാലി. എൻ.എൻ. പിള്ളയുടെ അതേപേരിലുള്ള നാടകത്തെ ആസ്പദമാക്കി മൈത്രിപിക്ചേഴ്സ്സിനു വേണ്ടി പി.എ. തോമസ് നിർമിച്ചതാണ് ഈ ചിത്രം. 1965 ഏപ്രിൽ 7-നു കേരളത്തിൽ പ്രദർശിപ്പിച്ചു തുടങ്ങിയ ചിത്രത്തിന്റെ വിതരണം ജിയോപിക്ചേഴ്സിനാണ്.
കഥാസാരം
അവശനായ കൊച്ചുരാമനു തന്റെ കൈവണ്ടിയും കുടുംബവുമേൽ‌പ്പിച്ച് പട്ടാളത്തിൽ പോയ കുഞ്ഞാലിയുടെ സർവ്വതും അപഹരിച്ച് കൊച്ചുരാമൻ മുതലാളിയായി. വിടനായ ഇയാളുടെ നടപടിദൂഷ്യങ്ങൾക്ക് സഹായിയായി കേശവപിള്ളയുമുണ്ട്. ഭാര്യ ഡോക്റ്റർ ഭാനുമതിയ്ക്ക് നന്നേ വേദനയുണ്ട് ഇതിൽ. കൊച്ചുരാമനാൽ വഞ്ചിതയായ മാധവിയെ അയാൾ കൊല്ലിക്കാൻ വരെ ശ്രമിച്ചെങ്കിലും മാധവിയുടെ കുഞ്ഞായ ഗോപിയെ കൊച്ചുരാമൻ വളർത്താൻ സമ്മതിച്ചു. കുഞ്ഞാലിയുടെ ഭാര്യ കുഞ്ഞു പാത്തുമ്മയ്ക്ക് സഹായം പരീതാണ്. മകളായ ആമിനയെ കെട്ടാൻ അയാൾക്ക് താൽ‌പ്പര്യവുമുണ്ട്. ആമിനയ്ക്ക് അയൽവാസിയായ ഡോക്ടർ സാലിയുമായി പ്രേമമാണെന്നറിഞ്ഞ് പരീതു തന്നെ മുൻ കയ്യെടുത്ത് കുഞ്ഞാലി പട്ടാളത്തിൽ നിന്നും തിരിച്ചെത്തിയപ്പോൾ സാലി-ആമിനമാരുടെ വിവാഹത്തിനു കുഞ്ഞാലിയെ പ്രേരിപ്പിക്കുകയും ചെയ്തു. കുഞ്ഞാലിയുടെ വീട്ടിലെത്തിയ മാധവിയെ കുഞ്ഞുപാത്തുമ്മ സംശയിക്കുന്നുണ്ടെങ്കിലും തെറ്റിദ്ധാരണ താമസിയാതെ നീങ്ങി. കുഞ്ഞാലി പോർട്ടർ ജോലി തന്നെ തുടരാൻ തീരുമാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
ക്യൂർവാക്
മെസഞ്ചർ ആർ‌എൻ‌എ (എം‌ആർ‌എൻ‌എ) അടിസ്ഥാനമാക്കി രോഗചികിത്സകൾ വികസിപ്പിക്കുന്ന ഒരു ജർമ്മൻ ബയോഫാർമസ്യൂട്ടിക്കൽ കമ്പനിയാണ് ക്യൂർവാക് എൻ‌വി. നിയമപരമായി നെതർലാൻഡ്‌സിൽ സ്ഥിതിചെയ്യുകയും ജർമ്മനിയിലെ ടൗബിംഗെൻ ആസ്ഥാനമായി പ്രവർത്തിക്കുകയും ചെയ്ത കമ്പനി 2000 ൽ ഇംഗ്മാർ ഹോയർ (സിഇഒ), സ്റ്റീവ് പാസ്കോളോ (സി‌എസ്‌ഒ), ഫ്ലോറിയൻ വോൺ ഡെർ മൾബെ (സിഒഒ), ഗുന്തർ ജംഗ്, ഹാൻസ്-ജോർജ്ജ് റമ്മൻസി എന്നിവരാണ് സ്ഥാപിച്ചത്. CureVac ന് 2015 നവംബറിൽ ഏകദേശം 240 ജീവനക്കാരും 2018 മെയ് മാസത്തിൽ 375 ജീവനക്കാരുമുണ്ടായിരുന്നു.
ക്യാൻസറിനും അപൂർവ രോഗങ്ങൾക്കും പകർച്ചവ്യാധികൾക്കും ചികിത്സിക്കുന്നതിനായി വാക്സിനുകൾ വികസിപ്പിക്കുന്നതിലാണ് കമ്പനിയുടെ ശ്രദ്ധ. ബോഹറിംഗർ ഇംഗൽഹൈം, സനോഫി പാസ്ചർ, ജോൺസൺ & ജോൺസൺ, ജെൻമാബ്, ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ, എലി ലില്ലി ആൻഡ് കമ്പനി, ഗ്ലാക്സോ സ്മിത്ത്ക്ലൈൻ, കോളിഷൻ ഫോർ എപ്പിഡെമിക് പ്രിപ്പേർഡ്നെസ് ഇന്നൊവേഷൻസ്, ഇന്റർനാഷണൽ എയ്ഡ്സ് വാക്സിൻ ഇനിഷ്യേറ്റീവ്, കാബിനറ്റ് ഓഫ് ജർമ്മനി എന്നിവയുൾപ്പെടെയുള്ള കമ്പനികളുടെ കരാറുകളുമായി ക്യൂർവാക്ക് വിവിധ സഹകരണങ്ങളിൽ ഏർപ്പെട്ടു.
2021 ജനുവരിയിൽ, ക്യൂർവാക് മൾട്ടിനാഷണൽ ഫാർമസ്യൂട്ടിക്കൽ കമ്പനിയായ ബയറുമായി CVNCoV (സജീവ ഘടക സോറിസിമെറൻ) കോവിഡ്-19 വാക്‌സിനായി ഒരു ക്ലിനിക്കൽ ഡെവലപ്‌മെന്റ് സഹകരണം പ്രഖ്യാപിച്ചു. 2020 ഡിസംബർ വരെ CVnCoV മൂന്നാം ഘട്ട ക്ലിനിക്കൽ ട്രയൽ 36,500 പേരിൽ നടത്തി.
പുറംകണ്ണികൾ
വർഗ്ഗം:വാക്സിൻ നിർമ്മാതാക്കൾ
യുറോജെനിറ്റൽ സൈനസ്
യൂറോജെനിറ്റൽ സൈനസ് മനുഷ്യ ശരീരത്തിന്റെ ഒരു ഭാഗമാണ്, ഇത് മൂത്രനാളിയുടെയും പ്രത്യുത്പാദന അവയവങ്ങളുടെയും വികാസത്തിന്റെ സമയത്ത് മാത്രമാണ് ഉള്ളത്. വികാസത്തിന്റെ നാലാം മുതൽ ഏഴാം ആഴ്ച വരെ മലദ്വാരത്തിൽ നിന്ന് ക്ലോക്ക വേർപിരിഞ്ഞതിനുശേഷം രൂപംകൊണ്ട ക്ലോക്കയുടെ വെൻട്രൽ ഭാഗമാണിത്.
പുരുഷന്മാരിൽ, യുജി സൈനസ് മൂന്ന് മേഖലകളായി തിരിച്ചിരിക്കുന്നു: അപ്പർ, പെൽവിക്, ഫാലിക്. മുകൾഭാഗം മൂത്രാശയവും പെൽവിക് ഭാഗം മൂത്രനാളിയിലെ പ്രോസ്റ്റാറ്റിക്, മെംബ്രണസ് ഭാഗങ്ങളും, പ്രോസ്റ്റേറ്റ്, ബൾബോറെത്രൽ ഗ്രന്ഥി (കൗപ്പർസ്) എന്നിവയ്ക്ക് കാരണമാകുന്നു. ഫാലിക് ഭാഗം മൂത്രനാളിയുടെ സ്പോഞ്ചി (ബൾബാർ) ഭാഗവും മൂത്രനാളി ഗ്രന്ഥികളും (ലിറ്റേഴ്സ്) ഉണ്ടാകുന്നു. മൂത്രനാളിയുടെ ലിംഗഭാഗം യുറോജെനിറ്റൽ ഫോൾഡിൽ നിന്നാണ് ഉത്ഭവിക്കുന്നത് എന്നത് ശ്രദ്ധിക്കുക.
സ്ത്രീകളിൽ, യുജി സൈനസിന്റെ പെൽവിക് ഭാഗം സിനോവജൈനൽ ബൾബുകൾക്ക് കാരണമാകുന്നു, ഇത് ഒടുവിൽ യോനിയുടെ മൂന്നിൽ രണ്ട് ഭാഗവും താഴെയായി മാറുന്നു. പാരാമെസോനെഫ്രിക് നാളികളുടെ താഴത്തെ അറ്റം, ഒടുവിൽ ഗർഭപാത്രവും യോനിയിൽ ഫോർണസുകളും ഉണ്ടാക്കുന്ന ഘടനകൾ യുജി സൈനസുമായി സമ്പർക്കം പുലർത്തുമ്പോൾ ഈ പ്രക്രിയ ആരംഭിക്കുന്നു. കുറച്ച് സമയത്തിന് ശേഷം, സിനോവജിനൽ ബൾബുകൾ യുജി സൈനസിന്റെ രണ്ട് സോളിഡ് എവജിനേഷനുകളായി രൂപം കൊള്ളുന്നു. ഈ ബൾബുകളിലെ കോശങ്ങൾ വിഭജിച്ച് ഒരു സോളിഡ് യോനി പ്ലേറ്റ് ഉണ്ടാക്കുന്നു. അത് നീണ്ട് തുടർന്ന് കനാൽ പോലെ ആയി യോനി യുടെ താഴത്തെ ഭാഗം (പൊള്ളകൾ) ഉണ്ടാകുന്നു. സ്ത്രീയുടെ യുറോജെനിറ്റൽ സൈനസ് യോനിയിലെ മൂത്രനാളി, വെസ്റ്റിബ്യൂൾ എന്നിവയ്ക്കും കാരണമാകുന്നു.
ക്ലിനിക്കൽ പ്രാധാന്യം
യുറോജെനിറ്റൽ സൈനസ് അപാകത സ്ത്രീകളിൽ അപൂർവമായ ഒരു ജനന വൈകല്യമാണ്, അവിടെ മൂത്രനാളിയും യോനിയും ഒരു പൊതു ചാനലായി തുറക്കുന്നു.
മലാശയം, യോനി, മൂത്രനാളി എന്നിവ കൂടിച്ചേരുകയും സംയോജിക്കുകയും ഒരു ക്ലോക്ക സൃഷ്ടിക്കുകയും ചെയ്യുന്ന ഒരു വൈകല്യമാണ് പെർസിസ്റ്റന്റ് ക്ലോക്ക.
മറ്റ് മൃഗങ്ങൾ
മിക്ക സസ്തനികളിലും (പ്രൈമേറ്റുകളും ക്ലോക്ക ഉള്ള സ്പീഷീസുകളും ഒഴികെ), യുറോജെനിറ്റൽ സൈനസ് സ്ത്രീയുടെ മൂത്രനാളിയിലും യോനിയിലും തുറക്കുന്ന സൈനസിനെ സൂചിപ്പിക്കുന്നു. പ്രൈമേറ്റുകളല്ലാത്തവരുടെ യുറോജെനിറ്റൽ സൈനസ് പ്രൈമേറ്റുകളുടെ വൾവൽ വെസ്റ്റിബ്യൂളിനോട് സമാനമാണ്.
റഫറൻസുകൾ
http://www.embryology.ch/anglais/ugenital/genitinterne04.html https://www.amboss.com/us/knowledge/Development_of_the_reproductive_system
സെനാന
thumb|അന്തഃപുര കാഴ്ച്ച സെനാന (പേർഷ്യൻ: زنانه, ഉർദു: زنانہ, ഹിന്ദി: ज़नाना), അക്ഷരാർത്ഥത്തിൽ "സ്ത്രീകളുടെയോ" അല്ലെങ്കിൽ "സ്ത്രീകളുമായി ബന്ധപ്പെട്ടവ" എന്നോ ആണ് സൂചിപ്പിക്കുന്നത്. ദക്ഷിണേഷ്യയിൽ ഹിന്ദു-മുസ്ലിം കുടുംബത്തിന്റെ സ്ത്രീകൾക്കായി സംവരണം ചെയ്തിട്ടുള്ളതാണ്. സെനാന കുടുംബത്തിലെ സ്ത്രീകൾ ജീവിക്കുന്ന ഒരു വീടിൻറെ അകത്തെ അപ്പാർട്ട്മെന്റാണ്. അതിഥികൾക്കും പുരുഷന്മാർക്കും ഉള്ള പുറത്തെ അപ്പാർട്ട്മെന്റുകൾ മാർഡന പ്രാധാന്യം നൽകുന്നതുപോലെ തെക്കേ ഏഷ്യയിൽ ഇത് അന്തഃപുരത്തിന് തുല്യമാണ്.
ക്രിസ്തീയ മിഷനറിമാർക്ക് സെനാന ദൗത്യങ്ങളിലൂടെ സെനാനകളിലേക്ക് പ്രവേശനം നേടിയെടുക്കാൻ കഴിഞ്ഞു. ഡോക്ടർമാരും നഴ്സുമാരും ആയി പരിശീലിപ്പിച്ച സ്ത്രീ മിഷനറിമാരായ ഈ സ്ത്രീകൾക്ക് ആരോഗ്യപരിചരണം നൽകാനും അവരുടെ വീടുകളിൽ അവരെ സുവിശേഷീകരിക്കാനും കഴിഞ്ഞു.
മുഗൾ ദർബാർ ജീവിതം
left|thumb|150px|മുംതാസ് മഹൽ കലാകാരന്റെ ഭാവനയിൽ right|thumb|150px|ഷാജഹാൻ left|thumb|150px|ജഹനാര ബിഗം സാഹിബ് ശാരീരികമായി, മുഗൾ ദർബാറിലെ സെനാന പ്രത്യേകമായി ആഡംബര സാഹചര്യങ്ങളായിരുന്നു, പ്രത്യേകിച്ച് രാജകുമാരിമാർക്കും, ഉയർന്ന റാങ്കുള്ള സ്ത്രീകളുമായി ബന്ധപ്പെട്ടവർക്കും. മാത്രമുള്ളതായിരുന്നു. സ്ത്രീകളുടെ ക്വാർട്ടേഴ്സിലേക്കുള്ള പ്രവേശനത്തിനുള്ള കടുത്ത നിയന്ത്രണങ്ങൾ കാരണം, അവരുടെ വിവരണത്തിലെ വളരെ വിശ്വസനീയമായ കുറച്ച് വിവരങ്ങൾ മാത്രം ലഭ്യമാണ്. എന്നിരുന്നാലും മുഗൾ കാലഘട്ടത്തിലെ സമകാലിക ദർബാർ റെക്കോർഡുകളും യാത്രാവിവരണങ്ങളും വിലയിരുത്തുന്ന ആധുനിക പണ്ഡിതർ സ്ത്രീകളുടെ ദർബാറു കൾ, കുളങ്ങൾ, ഉറവകൾ, തോട്ടങ്ങൾ എന്നിവയുടെ വിവരണം നൽകുന്നു. കൊട്ടാരങ്ങൾ കണ്ണാടികൾ, പെയിന്റിംഗുകൾ, മാർബിൾ എന്നിവ കൊണ്ട് അലങ്കരിച്ചിരിക്കുന്നു. ഷാജഹാന്റെയും മുംതാസ് മഹലിന്റെയും മകളായ ജഹാനരയുടെ തന്റെ സ്വന്തം അപ്പാർട്ട്മെന്റിൽ വിലപിടിപ്പുള്ള പരവതാനികളും, പറക്കുന്ന ദൂതന്മാരുടെ ചുവർചിത്രങ്ങളും ഉണ്ടായിരുന്നു. ദർബാർ ജീവിതത്തിന്റെ ചിത്രീകരണങ്ങളിൽ മറ്റു സൗകര്യങ്ങൾ, ഒഴുകുന്ന ജലവും, സൂക്ഷ്മമായ തോട്ടങ്ങൾ എന്നിവയാണ് ചിത്രീകരിച്ചിട്ടുള്ളത്.
റെസിഡന്റ് ജനസംഖ്യ
left|thumb|150px|ഔറംഗസേബ് യൂറോപ്യൻ ഭാവനയിലൂടെ പ്രചോദിതമായ ലൈംഗിക പ്രവർത്തനങ്ങളുടെ ജയിലിനു പകരം, വിധവകൾക്കും അവിവാഹിതരായ സഹോദരിമാർക്കും ബന്ധുക്കൾക്കും വിദൂരബന്ധങ്ങളുമായി ബന്ധപ്പെട്ട് കൂടുതൽ ദൂരെയുള്ള ബന്ധുക്കൾക്കും ഭാര്യമാർ മുതൽ വീട്ടുജോലിക്കാർ വരെ സെനാന ഉപയോഗിച്ചിരുന്നു. റാങ്കിലുള്ള സ്ത്രീകൾക്ക് പുറമേ, വിവിധ നൈപുണ്യങ്ങളുള്ള പരിചാരകരെ പരിചയപ്പെടുത്തിക്കൊണ്ട്, സ്ത്രീകളുടെ ആവശ്യങ്ങൾക്കായി ഉള്ള ശുശ്രൂഷകരായിരുന്നു സെനാനയിലെ ജനങ്ങൾ. സന്ദർശകരായ സുഹൃത്തുക്കളും സേവകരും വിനോദവും എല്ലാം തന്നെ സ്ത്രീകളായിരുന്നു. വളരെ ഫലപ്രദമായി പരിശീലനം നേടിയ സെനാനയിലെ പട്ടാളക്കാർ, ഉറുദുബീഗീസ് എന്നറിയപ്പെട്ടു. അവർ ഔറംഗസേബിന്റെ സെനാനയിലെ സ്ത്രീകളെ രക്ഷിക്കുകയും സംരക്ഷിക്കുകയും ചെയ്തിരുന്നു.
ഭരണകൂടം
അക്ബർനാമയുടെ രചയിതാവായ അബൂൽ ഫസൽ ഇബ്ൻ മുബാറക് പറയുന്നത്, ഫത്തേപൂർ സിക്രിയിൽ അക്ബറിന്റെ സെനാനയിൽ അയ്യായിരത്തിലധികം സ്ത്രീകൾ പാർത്തിരുന്നു. ഓരോരുത്തർക്കും സ്വന്തമായി മുറികളും നൽകിയിരുന്നു. സെനാനയുടെ വലിപ്പം അതിന്റെ ഉള്ളിലെ സമൂഹമനുസരിച്ചായിരുന്നു. അങ്ങനെ അതു നിലനിർത്താൻ വ്യവസ്ഥാപിതമായ ഭരണ സംവിധാനം ആവശ്യമായിരുന്നു. സെനാന വിഭാഗങ്ങളായി വിഭജിച്ചിരിക്കുന്നതിനെ കുറിച്ച് അബു'ൽ ഫാദ്ൽ വിവരിക്കുന്നു, താമസിക്കുന്നവരുടെ സാമ്പത്തികവും സംഘടനാപരമായ ആവശ്യകതകളുമായി ബന്ധപ്പെട്ട് കൂടെ ദാരിഗാസിനെ നിയോഗിച്ചിരുന്നു സെനാനയിലെ മറ്റ് ഭരണ പദവികൾ ടെഹ്വിൽദാർ, അല്ലെങ്കിൽ അക്കൗണ്ട്സ് ഓഫീസർ, സെനാന നിവാസികളുടെ ശമ്പളം, സാമ്പത്തിക ആവശ്യങ്ങൾ എന്നിവ കൈകാര്യം ചെയ്തിരുന്നു. ദറോഗകളുടെ സ്ഥാനത്തു നിന്നും തിരഞ്ഞെടുക്കപ്പെട്ട മഹൽദാർസ്, അത്യുന്നത അധികാരികളുടെ പെൺ സേവകർ ആയിരുന്നു. ഇവർ പലപ്പോഴും ഒരു ഇന്റലിജൻസ് ഉറവിടമായി സെനാനയിൽ നിന്ന് നേരിട്ട് ചക്രവർത്തിയുമായി ബന്ധപ്പെട്ടിരുന്നു. അനഗസ് അല്ലെങ്കിൽ രാജകുമാരിയുടെ ശുശ്രൂഷകർ ഉന്നത സ്ഥാനങ്ങളിലേക്ക് ഉയർത്തപ്പെട്ടെങ്കിലും അവരുടെ ഉദ്ദേശ്യം കർശനമായി നിയന്ത്രിക്കപ്പെട്ടിരുന്നില്ല.
പർദ്ദയുമായുള്ള ബന്ധം
രാജകുടുംബത്തിലെ അംഗങ്ങൾക്ക് സാമൂഹിക സ്വാതന്ത്ര്യം ഉണ്ടായിരുന്നിട്ടും, മുഗൾ സ്ത്രീകൾ മൂടുപടം മാറ്റിയിരുന്നില്ല. പുറത്തുനിന്നുള്ളവരും അല്ലെങ്കിൽ അവരുടെ കുടുംബത്തിൽ പുരുഷന്മാരും അവരുടെ മുഖം കണ്ടിരുന്നില്ല.
ബാഹ്യ ലിങ്കുകൾ
വർഗ്ഗം:ഇസ്ലാം മതം ഇന്ത്യയിൽ വർഗ്ഗം:പാകിസ്താനി സംസ്കാരം വർഗ്ഗം:ഇസ്ലാം മതം പാകിസ്താനിൽ വർഗ്ഗം:മുഗൾ വാസ്തുകല
ഇരിട്ടി ബ്ലോക്ക് പഞ്ചായത്ത്
കണ്ണൂർ ജില്ലയിലെ തലശ്ശേരി താലൂക്കിൽ സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് ഇരിട്ടി ബ്ലോക്ക് പഞ്ചായത്ത്. ആറളം, കീഴല്ലൂർ, തില്ലങ്കേരി, പായം, വിളമന, കൂടാളി, പട്ടാനൂർ, പട്ടാനൂർ എന്നീ വില്ലേജുകൾ ഈ ബ്ലോക്ക് പഞ്ചായത്തിൽ ഉൾപ്പെടുന്നു.
ഈ ബ്ലോക്ക് പഞ്ചായത്തിനു 372.94 ചതുരശ്രകിലോമീറ്റർ വിസ്തീർണ്ണമുണ്ട്.
പുറമെ നിന്നുള്ള കണ്ണികൾ
http://lsgkerala.in/irittyblock
വർഗ്ഗം:കണ്ണൂർ ജില്ലയിലെ ബ്ലോക്ക് പഞ്ചായത്തുകൾ
മുതലക്കോടം
thumb|right|200px| മുതലക്കോടത്തെ സെൻ്റ് ജോർജ്ജ് പള്ളി ഇടുക്കി ജില്ലയിലെ ഏക മുനിസിപ്പാലിറ്റിയായ തൊടുപുഴയുടെ കിഴക്കുഭാഗത്തുള്ള ഒരു ചെറു പട്ടണമാണ് മുതലക്കോടം.
പ്രസിദ്ധമായ മുതലക്കോടം മുത്തപ്പന്റെ പള്ളി ഇവിടെയാണ്‌ സ്ഥിതി ചെയ്യുന്നത്. സെന്റ് ജോർജ്ജ് ഫെറോനാ പള്ളി, മുതലക്കോടം ആണ് മുത്തപ്പന്റെ പള്ളി എന്നറിയപ്പെടുന്നത്. തൊടുപുഴയിൽ നിന്നും ഉടുമ്പന്നൂർ - ചീനിക്കുഴി വഴി ഇടുക്കിയിലേക്കുള്ള ഒരു പാത മുതലക്കോടം ടൗണിലൂടെയാണ് കടന്നു പോകുന്നത്. ആതുര ശുശ്രൂഷാ രംഗത്ത് ഹോളീ ഫാമിലി ഹോസ്പിറ്റൽ ഇവിടെ സ്ഥിതി ചെയ്യുന്നു. വിനോദസഞ്ചാര കേന്ദ്രമായ തൊമ്മൻകുത്തിലേക്കുള്ള ഒരു പാത ഇതിലൂടെയാണ് കടന്നുപോകുന്നത്. മുതലക്കോടത്തെ പ്രശസ്ത സ്ക്കൂളുകളിലൊന്നായ സേക്രട്ട് ഹാർട്ട്സ് ഗേൾസ് ഹൈസ്ക്കൂൾ ഇവിടെയാണ് സ്ഥിതിചെയ്യുന്നത്. ഇവിടെ തന്നെയാണ് പ്രസിദ്ധമായ വി. ഗീവർഗ്ഗിസ് പുണ്യാളന്റെ ഫൊറോന.
ജയ്‌ഹിന്ദ്‌ ലൈബ്രറി എന്ന ഒരു വായനശാല മുതലക്കോടത്ത് സ്ഥിതി ചെയ്യുന്നു. 2013-ൽ മികച്ച ലൈബ്രറിയ്ക്കുള്ള ഐ.വി. ദാസ്‌ പുരസ്‌കാരം ഈ ലൈബ്രറിയ്ക്ക് ലഭിച്ചു. 1947-ലാണ് ഇത് പ്രവർത്തനമാരംഭിച്ചത്.
വലപ്പാട്
കേരളത്തിലെ തൃശൂർ ജില്ലയിലെ ഒരു ഗ്രാമമാണ് വലപ്പാട്. തൃശൂർ ടൗണിൽ നിന്നും 24 കിലോമീറ്റർ അകലെ മണപ്പുറം എന്ന പ്രദേശത്തിലാണ് ഈ ഗ്രാമം ഉൾപ്പെടുന്നത്. ദേശീയപാത 66 ഈ ഗ്രാമത്തിലൂടെയാണ് പോകുന്നത്. ഈ ഗ്രാമത്തിന്റെ 25 - 30 കിലോമീറ്ററിനകത്ത് 5 മുനിസിപ്പാലിറ്റിയും 1 കോർപ്പറേഷനും സ്ഥിതി ചെയ്യുന്നു. തൃശ്ശൂർ, കൊടുങ്ങല്ലൂർ, ഇരിഞ്ഞാലക്കുട, ചാവക്കാട്, ഗുരുവായൂർ, കുന്നംകുളം എന്നിവയാണത്. വലപ്പാട് ബീച്ച് ഒരു പ്രധാന വിനോദസഞ്ചാര കേന്ദ്രമാണ്. കവി കുഞ്ഞുണ്ണിമാഷ്, സംവിധായകൻ ലാൽജോസ് എന്നിവരുടെ ജന്മദേശം കൂടിയാണ് വലപ്പാട്. ചരിത്ര കാലങ്ങളിൽ ഒട്ടനവധി മത്സ്യത്തൊഴിലാളികളും കർഷകരും തിങ്ങി പാർത്തിരുന്ന ഗ്രാമം ആയിരുന്നു വലപ്പാട്. ഗ്രാമത്തിന്റെ പടിഞ്ഞാറ് കേന്ദ്രികൃതമായി മത്സ്യതൊഴിലാളികളും കിഴക്ക് കേന്ദ്രികൃതമായി കർഷകരും ജീവിച്ചു പോന്നിരുന്നു. വിദേശ അധിനിവേശ കാലത്ത് പള്ളി പണിയുവാനായി സ്ഥലം അളന്നു കൊടുത്തത് മത്സ്യ ബന്ധനത്തിന് ഉപയോഗിച്ചിരുന്ന വലയുടെ അളവിന് സമമായിരുന്നു. അതെ തുടർന്നാണ് ഗ്രാമത്തിന് വലപ്പാട് എന്ന പേര് വന്നതെന്ന് പറയപ്പെടുന്നു.
ജനസംഖ്യ
2001 ലെ സെൻസസ് പ്രകാരം വലപ്പാട് ഗ്രാമത്തിലെ ആകെയുള്ള ജനസംഖ്യ 34833 ആണ്. അതിൽ 16404 പുരുഷന്മാരും 18429 സ്ത്രീകളും ആണ്.
സി.പി. ഗോവിന്ദൻ നമ്പ്യാർ
കോൺഗ്രസ് നേതാവും ഇരിക്കൂർ, തളിപ്പറമ്പ് നിയോജകമണ്ഡലം എംഎൽഎയും ആയിരുന്ന '''സി.പി. ഗോവിന്ദൻ''' 1922 ജൂൺ 22നു കൊയ്യം, പാറക്കാടിയിൽ ആണ് ജനിച്ചത്. ഇരിക്കൂർ മണ്ഡലത്തിൽ ഒരുപാട് വികസനങ്ങൾ കൊണ്ട് വന്ന ഇദ്ദേഹം മുൻ മുഖ്യമന്ത്രി കെ. കരുണാകരന്റെ വിശ്വസ്തനും ആയിരുന്നു.
കണ്ണൂർ DCC, KPCC അംഗം, നിയമ സഭാ ചീഫ് വിപ്പ്, ലാൻഡ് മോർട്ടേജ് ബാങ്ക് പ്രസിഡന്റ്‌ തുടങ്ങിയ പദവികൾ അദ്ദേഹം വഹിച്ചിട്ടുണ്ട്. ആർമിയിൽ എഡ്യൂക്കേഷണൽ ഇൻസ്ട്രക്ട്രറും ആയിരുന്നു. 1970ൽ തളിപ്പറമ്പ്, 1977 ഇരിക്കൂർ മണ്ഡലങ്ങളിൽ വിജയിച്ചു. ഭാര്യ : പിവി യശോദ അമ്മ മക്കൾ : ബാലചന്ദ്രൻ, രവീന്ദ്രനാഥ്, ജവഹർദാസ്, രാജീവൻ, വസന്തകുമാരി,ലളിത, ജ്യോതി,പരേതനായ സജീവൻ
മരണം :1983 ജൂലൈ 21നു ജന്മനാടായ പാറക്കാടിയിൽ.
കല്പറ്റ നാരായണൻ
കവി, നോവലിസ്റ്റ്, ഉപന്യാസകാരൻ, സാഹിത്യവിമർശകൻ, സാംസ്കാരിക നിരീക്ഷകൻ എന്നീ നിലകളിൽ ശ്രദ്ധേയനായ വ്യക്തിയാണ് കല്പറ്റ നാരായണൻ.
ജീവിതരേഖ
1952 November 2nu വയനാട്ടിൽ കൽപ്പററയ്ക്കടുത്ത് കോട്ടത്തറയിൽ പാലൂക്കാപ്പിൽ  ശങ്കരൻ നായരുടേയും നാരായണിയമ്മയുടേയും  മകനായി പിറന്നു .കൽപ്പററ  എസ്.കെ.എം.ജെ ഹൈസ്കൂളിലും  കോഴിക്കോട് ഗവ ആർട്സ്&സയൻസ് കോളേജിലും പഠിച്ചു. തലശ്ശേരി ബ്രണ്ണൻ കോളേജിലും കോഴിക്കോട് ഗവ ആർട്സ് & സയൻസ് കോളേജിലും അദ്ധ്യാപകനായി. കോഴിക്കോട് സർവ്വകലാശാലയിലെ മലയാള വിഭാഗത്തിൽ വിസിറ്റിംഗ് പ്രൊഫസറായിരുന്നു. മാധ്യമം ആഴ്ച്ചപ്പതിപ്പിൽ ഈ കണ്ണടയൊന്ന് വച്ച് നോക്കൂ‍, മലയാള മനോരമയിൽ ബുധപക്ഷം എന്നീ കോളങ്ങൾ കൈകാര്യം ചെയ്തിരുന്നു.
മാധ്യമം ആഴ്ചപ്പതിൽ അദ്ദേഹം എഴുതിയിരുന്ന ലേഖനപരമ്പരയുടെ സമാഹാരമാണ് "ഈ കണ്ണടയൊന്നുവെച്ചുനോക്കൂ" എന്ന ഗ്രന്ഥം. "അവർ കണ്ണുകൊണ്ടുകേൾക്കുന്നു", "ഒഴിഞ്ഞ വൃക്ഷച്ഛായയിൽ", "കോന്തല", "സമയപ്രഭു", "വീണപൂവും മറ്റുപ്രധാന കവിതകളും", "തത്സമയം", "ഇത്രമാത്രം", "നിഴലാട്ടം: ഒരു ചലചിത്ര പ്രേക്ഷകന്റെ ആത്മകഥ", "മറ്റൊരുവിധമായിരുന്നെങ്കിൽ"‍ ഒരു മുടന്തന്റെ സുവിശേഷം, എന്നിവയാണ് മറ്റു കൃതികൾ. ഇത്രമാത്രം എന്ന കഥ അതേപേരിൽ ചലച്ചിത്രമായിട്ടുണ്ട്.
കുടുംബം
ഭാര്യ: രാധ, മക്കൾ: പ്രഫുല്ല ചന്ദ്രൻ, ശരത് ചന്ദ്രൻ
പുരസ്കാരങ്ങൾ
പത്മപ്രഭാ പുരസ്കാരം( 2018), ബഷീർ അവാർഡ്(കവിതയുടെ ജീവചരിത്രം), ദോഹ   പ്രവാസി  മലയാളി അവാർഡ് (സമഗ്ര സംഭാവനയ്ക്ക്), ഡോ. ടി.ഭാസ്കരൻ അവാർഡ്  (കവിതയുടെ  ജീവചരിത്രം), വി.ടി.കുമാരൻ അവാർഡ് (കവിതകൾ),  ശാന്തകുമാരൻ തമ്പി അവാർഡ് (ഒരു മുടന്തന്റ സുവിശേഷം),  എ.അയ്യപ്പൻ അവാർഡ് (ഒരു മുടന്തന്റെ സുവിശേഷം), സി.പി.ശിവദാസൻ അവാർഡ്(എന്റെ ബഷീർ), ഡോ.പി.രാജൻ അവാർഡ് (കവിത)
അവലംബം
വർഗ്ഗം:മലയാളകവികൾ
മലയാളശാകുന്തളം
right|150px കാളിദാസൻ രചിച്ച അഭിജ്ഞാനശാകുന്തളത്തിന്റെ മലയാള വിവർത്തനമാണ് മലയാളശാകുന്തളം. എ.ആർ. രാജരാജവർമ്മയാണ് മലയാളശാകുന്തളം രചിച്ചിട്ടുള്ളത്.
പശ്ചാത്തലം
കൈകൊട്ടിക്കളിപ്പാട്ടുകളായും ആട്ടക്കഥകളായും മറ്റും അഭിജ്ഞാനശാകുന്തളം മലയാളത്തിന് പരിചിതമായിരുന്നെങ്കിലും തികഞ്ഞ പരിഭാഷ മലയാളത്തിൽ പ്രചാരത്തിൽ ഇല്ലായിരുന്നു. തുടർന്ന് കേരളവർമ്മ വലിയകോയിത്തമ്പുരാൻ 1882-ൽ കേരളീയഭാഷാ ശാകുന്തളം ഒരു പരിഭാഷ പ്രസിദ്ധീകരിച്ചു. സംസ്കൃതസ്വാധീനം ആ കൃതിയിലും വളരെയധികമായിരുന്നതിനാൽ കേരളവർമ്മയുടെ ഭാഗിനേയനായ എ.ആർ. രാജരാജവർമ ആ കൃതിയിൽ ലഘൂകരണം നടത്തുകയുണ്ടായി. ഈ കൃതി മണിപ്രവാളശാകുന്തളം എന്ന പേരിൽ 1912-ൽ പ്രസാധനം ചെയ്തിരുന്നു. ഇതിലും സംസ്കൃതത്തിനാണ് കൂടുതൽ പ്രാധാന്യം എന്ന ആരോപണമുണ്ടായതിനെ തുടർന്ന് എ.ആർ. രാജരാജവർമ്മ സ്വന്തം നിലയ്ക്ക് എഴുതി 1913-ൽ പ്രസിദ്ധീകരിച്ച കൃതിയാണ് മലയാളശാകുന്തളം. പില്ക്കാലത്ത് രാജരാജവർമ്മ പ്രസ്ഥാനം എന്നറിയപ്പെട്ട രീതിയിലെ മൂലകൃതി ആണിത്.
മറ്റ് അഭിജ്ഞാനശാകുന്തള പരിഭാഷകൾ
വർഗ്ഗം:മലയാളസാഹിത്യംവർഗ്ഗം:എ.ആർ. രാജരാജവർമ്മ
സ്പേസ്മാക്സ്
യുണിക്സ് പോലുള്ളതും ലിനക്സ് ഓപ്പറേറ്റിംഗ് സിസ്റ്റങ്ങൾക്കായി ഗ്നു ഇമാക്സ് അടിസ്ഥാനപ്പെടുത്തി നിർമ്മിച്ച ഒരു ടെക്സ്റ്റ് എഡ‍ിറ്ററാണ് സ്പേസ്മാക്സ്. ലിനക്സ് ഷെൽടെർമിനലിൽ കമാന്റ് ലൈൻ മോഡിലും എക്സ് ഡിസ്പേമാനേജരിൽ ഗ്രാഫിക്കൽ ഇന്റർഫേസിലും ഇത് പ്രവർത്തിക്കുന്നു. ഇത് ഒരു സ്വതന്ത്ര സോഫ്റ്റ്‍വെയറാണ്. ഗ്നൂ സാർവ്വജനിക അനുമതിപത്ര വെർഷൻ 3 പ്രകാരമാണ് ഇത് പുറത്തിറക്കിയിട്ടുള്ളത്.
ഈ എഡിറ്ററിൽ എല്ലാ പ്രധാന പ്രോഗ്രാമിങ്ങ് ഭാഷകൾക്കും വേണ്ട സിന്റാക്സ് ഹൈലൈറ്ററുകളുണ്ട്. കൂടാതെ ഇത് വിവിധ ആന്തരിക കമാന്റുകളും ക്രമീകരണ ഫയലുകളും വഴി ക്രമീകരിക്കാനും കഴിയും. മൈക്രോസോഫ്റ്റ് വിന്റോസിലും മാക് ഓഎസ് ലും ഇത് ചില പ്രത്യേക ബിൽഡുകൾ വഴിയും ഹോംബ്ര്യൂ പാക്കേജ് മാനേജ് മെന്റ് സോഫ്റ്റ്‍വെയർ വഴിയും ഇത് പ്രവർത്തിപ്പിക്കാൻ കഴിയും
സ്പേസ്മാക്സിന് അസാധാരണമായ എർഗോണൊമിക്സും ന്യുമോണിക് കീ ബൈന്റിംഗ് ഡിസൈനും ഉണ്ട്. കൂടാതെ വളരെ വിശദമായ ഡോക്യുമെന്റേഷനും ലഭ്യമാണ്. ഇത് ഇമാക്സ്, വിം എന്നിങ്ങനെ രണ്ട് മോഡുകളിൽ പ്രവർത്തിപ്പിക്കാൻ കഴിയും. യൂസർ നിർമ്മിക്കുന്ന പ്ലഗ്ഗിനുകൾ ഉപയോഗിച്ച് കൂട്ടിച്ചേർക്കലുകൾ നടത്താനും കഴിയും.
2017 വരെ ഗിറ്റ്ഹബ്ബിൽ ഇതിന്റെ റെപ്പോസിറ്ററി 13,000 തവണ നക്ഷത്രാങ്കിതമാവുകയും 7,400 കമ്മിറ്റുകൾക്ക് മുകളിൽ നടക്കുകയും ചെയ്തിട്ടുണ്ട്.